
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 435 

25 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του εσωτερικού κανονισμού λειτουργίας 
των Κεντρικών Υπηρεσιών της Ιερός Μητρόπο¬ 
λης Ιλίου, Αχαρνών και Πετρουπόλεως. 1 

Σύσταση και λειτουργία Εκκλησιαστικού Ιδρύμα¬ 
τος υπό την επωνυμία «Κέντρο Νεότητος της Ιε¬ 
ρός Μητροπόλεως Ιλίου, Αχαρνών και Πετρουπό¬ 
λεως». 2 


ΑΠΟΦΑΣΕΙ Σ 

(ΐ) 

Έγκριση του εσωτερικού κανονισμού λειτουργίας των 
Κεντρικών Υπηρεσιών της Ιερός Μητρόπολης Ιλίου, 
Αχαρνών και Πετρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τις διατάξεις των άρθρων 29 παρ. 1 και 2, 30, 42 
παρ. 2 και 4, 46 παρ. 2, 59 παρ. 2 και 67 του Νόμου 
590/1977 «Περί καταστατικού Χάρτου της Εκκλησίας 
της Ελλάδος», (Φ.Ε.Κ. 146, τχ.Α', 31.5.1977). 

2. Τις διατάξεις του άρθρου 3 του υπ’ αριθμ. 213/2010 
Κανονισμού της Ιερός Συνόδου της Εκκλησίας της Ελ¬ 
λάδος «Περί τροποποιήσεως και συμπληρώσεως του 
υπ’ αριθμ. 156/2002 Κανονισμού (Φ.Ε.Κ. 338/Α’/31.12.2002) 
προς σύστασιν οργανικών θέσεων Υπαλλήλων (Οργανό¬ 
γραμμα) των αρτισυστάτων Ιερών Μητροπόλεων Ιλίου, 
Αχαρνών και Πετρουπόλεως και Κηφισίας, Αμαρουσίου 
και Ωρωπού» (Φ.Ε.Κ. 176/τ.Α74.10.2010). 

3. Τις διατάξεις του υπ’ αριθμ. 55/1974 Κανονισμού 
της Ιερός Συνόδου της Εκκλησίας της Ελλάδος «Περί 
μελέτης και εκτελέσεως απάντων των εκκλησιαστικών 
έργων» (Φ.Ε.Κ. 185/τ.χ.Α'/1.7.1974). 

4. Τις διατάξεις του Νόμου 3316/2005 «Περί αναθέσε- 
ως και εκτελέσεως δημοσίων συμβάσεων εκπόνησης 
μελετών και παροχής συναφών υπηρεσιών και άλλων 
διατάξεων» (Φ.Ε.Κ. 42/τ.χ.Α722.2.2005). 

5. Τις διατάξεις του Νόμου 3669/2008 «Περί κυρώσεως 
της κωδικοποίησης της νομοθεσίας κατασκευής δημο¬ 
σίων έργων» (Φ.Ε.Κ. 116/τ.χ.Α7ΐ8.6.2008). 


6. Το Π.Δ. 60/2007 «Περί προσαρμογής της Ελληνικής 
Νομοθεσίας στις διατάξεις της Οδηγίας 2004/18/ΕΚ: 
«Περί συντονισμού των διαδικασιών συνάψεως δημοσίων 
συμβάσεων έργων, προμηθειών και υπηρεσιών» (Φ.Ε.Κ. 
64/τ.χ.Α7ΐ6.3.2007). 

7. Το Π.Δ. 118/2007 «Περί κανονισμού Προμηθειών Δη¬ 
μοσίου» (Φ.Ε.Κ. 150/τ.χ.Α7ΐ 0.7.2007). 

8. Την Κοινοτικήν Οδηγίαν 2004/18/ΕΚ και τους συ¬ 
μπληρωματικούς και τροποποιητικούς αυτής Νόμους 
και Διατάξεις, όπως ισχύουν εκάστοτε. 

9. Τον υπ’ αριθμ. 8/1979 Κανονισμό της Ιερός Συνόδου 
«Περί Ιερών Ναών και Ενοριών» (Φ.Ε.Κ. 1/τ.Α'/1980). 

10. Την υπ’ αριθμ. 764/609/11.3.2010 Απόφασιν της Δι¬ 
αρκούς Ιερός Συνόδου της Εκκλησίας της Ελλάδος περί 
συστάσεως Εκκλησιαστικού Ιδρύματος υπό την επω¬ 
νυμίαν «ΚΕΝΤΡΙΚΟΝ ΤΑΜΕΙΟΝ ΕΝΟΡΙΑΚΗΣ ΔΡΑΣΕΩΣ 
ΙΕΡΑΣ ΜΗΤΡΟΠΟΛΕΩΣ ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥ- 
ΠΟΛΕΩΣ», μετά του εκτεθέντος εν αυτή Κανονισμού 
(Φ.Ε.Κ. 344/τ.Β730.3.2010). 

11. Τις ανάγκες συγκροτήσεως των οργάνων διοική- 
σεως της Ιερός Μητροπόλεως Ιλίου, Αχαρνών και Πε¬ 
τρουπόλεως. 

12. Την υπ’ αριθμ. 49/17.6.2012 Απόφασιν του Σεβασμιω- 
τάτου Μητροπολίτου Ιλίου, Αχαρνών και Πετρουπόλεως 
Αθηναγόρου. 

13. Την από 22.11.2011 Γνωμοδότησιν του Νομικού Γρα¬ 
φείου της Εκκλησίας της Ελλάδος, αποφασίζει: 

Εγκρίνει τον Εσωτερικόν Κανονισμόν λειτουργίας των 
Κεντρικών Υπηρεσιών της Ιερός Μητροπόλεως Ιλίου, 
Αχαρνών και Πετρουπόλεως έχοντα ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΩΝ ΚΕΝΤΡΙΚΩΝ ΥΠΗΡΕΣΙΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ 

Αρθρον1 
ΠΕΡΙΕΧΟΜΕΝΟ 

Ο Εσωτερικός Κανονισμός Λειτουργίας των Κεντρικών 
Υπηρεσιών της Ιερός Μητροπόλεως Ιλίου, Αχαρνών και 
Πετρουπόλεως διαλαμβάνει και ρυθμίζει την οργάνωση, 
την σύνθεση, τις αρμοδιότητες και την λειτουργία των 
Κεντρικών Υπηρεσιών της, που έχουν έδρα το'Ιλιον αλλά 
στεγάζονται προσωρινά στο κτήριο επί της οδού Αγίου 
Γεωργίου 5, στο Καματερό, Τ.Κ. 134 51. 

Η Διοίκηση όλων των Υπηρεσιών της Ιερός Μητροπό- 
λεως ασκείται κατά τους Ιερούς Κανόνες, το Σύνταγμα, 
τους Νόμους του Κράτους και τους Κανονισμούς της 
Ιεράς Συνόδου της Εκκλησίας της Ελλάδος: 

α) Από τον εκάστοτε Σεβ. Μητροπολίτη Ιλίου, Αχαρνών 
και Πετρουπόλεως και 

β) Από το περί αυτόν Μητροπολιτικό Συμβούλιο. 

Άρθρον 2 

ΔΙΑΡΘΡΩΣΗ ΥΠΗΡΕΣΙΩΝ 

Οι Κεντρικές Υπηρεσίες της Ιεράς Μητροπόλεως Ιλίου, 
Αχαρνών και Πετρουπόλεως διαρθρώνονται ως εξής: 

1. Πρωτοσυγκελλία 

Ο Πρωτοσύγκελλος είναι ο κατά τον Νόμον αναπλη¬ 
ρωτής του Μητροπολίτη και προ'ί'σταται όλων των Υπη¬ 
ρεσιών και των Γραφείων της Ιεράς Μητροπόλεως Ιλίου, 
Αχαρνών και Πετρουπόλεως, ανάλογα με τις εξουσιο¬ 
δοτήσεις που παραχωρούνται σε αυτόν από τον Σεβ. 
Μητροπολίτη Ιλίου, Αχαρνών και Πετρουπόλεως. 

Στην Πρωτοσυγκελλία ανήκουν οι κάτωθι αρμοδιό¬ 
τητες: 

α) Η εκτέλεση των αποφάσεων του Μητροπολιτικού 
Συμβουλίου και των πόσης φύσεως αποφάσεων των 
οργάνων της Ιεράς Μητροπόλεως. 

β) Η παρακολούθηση της μισθολογικής εξελίξεως των 
Κληρικών και των λαϊκών Εκκλησιαστικών Υπαλλήλων 
της Ιεράς Μητροπόλεως. 

γ) Η τήρηση των υπηρεσιακών ατομικών φακέλλων 
των Κληρικών και των Εκκλησιαστικών λαϊκών Υπαλ¬ 
λήλων. 

δ) Η θεώρηση των τηρουμένων βιβλίων των Ενοριών 
και των Ιερών Μονών. 

2. Γ ενικός Αρχιερατικός Επίτροπος 

Στον Γ ενικό Αρχιερατικό Επίτροπο ανήκουν οι κάτωθι 
αρμοδιότητες: 

α) Η κάλυψη των αναγκών της θείας λατρείας στις 
Ενορίες, στις Ιερές Μονές και τα Παρεκκλήσια της Ιεράς 
Μητροπόλεως. 

β) Η εποπτεία της διακονίας των Εφημερίων στα Κοι¬ 
μητήρια της Ιεράς Μητροπόλεως. 

γ) Η προώθηση των θεμάτων των Εκκλησιαστικών 
Συμβουλίων και των Ηγουμενοσυμβουλίων για έγκριση 
αρμοδίως. 

δ) Η εποπτεία και ο συντονισμός λειτουργίας των 
Γ ραφείων της Ιεράς Μητροπόλεως και όλων των Υπη¬ 
ρεσιών της καθώς επίσης και η εποπτεία των Κληρι¬ 
κών και Εκκλησιαστικών λαϊκών Υπαλλήλων, οι οποίοι 
υπηρετούν στις οργανικές θέσεις της καθ’ ημάς Ιεράς 
Μητροπόλεως. 

Ελλείποντος Πρωτοσυγκέλλου η Γενικού Αρχιερατι¬ 
κού Επιτρόπου η σε κάθε άλλη περίπτωση, οι υπό τα 
στοιχεία 1 και 2 του παρόντος άρθρου περιγραφόμενες 
αρμοδιότητες δύνανται να εκχωρηθούν σε άλλο Μετα¬ 
κλητόν Κληρικόν - Υπάλληλον της Ιεράς Μητροπόλεως, 
η στους κατά τόπους Αρχιερατικούς Επιτρόπους με 
απόφαση του Σεβ. Μητροπολίτου, η να ανακατανεμη¬ 
θούν μεταξύ των ως άνω, με νεώτερη απόφαση του 
Σεβ. Μητροπολίτου. 

3. Ιδιαίτερο Γ ραφείο Μητροπολίτη 

Την ευθύνη του Γ ραφείου έχει ο οριζόμενος ως υπεύ¬ 
θυνος του Ιδιαιτέρου Γ ραφείου από τον Σεβ. Μητροπο¬ 
λίτη Ιλίου, Αχαρνών και Πετρουπόλεως, συνεπικουρού- 
μενος από λοιπούς Κληρικούς και Λαϊκούς υπαλλήλους 
με τις κάτωθι αρμοδιότητες: 


α) Να διεκπεραιώνει τα θέματα της επικοινωνίας του 
Μητροπολίτη, δηλαδή συναντήσεις, αλληλογραφία, δη¬ 
μόσιες σχέσεις, κ,λπ. και τα συναφή με το Πρόγραμμα 
των επισκέψεών του στις Ενορίες, Ιερές Μονές, Ιδρύ¬ 
ματα, Οργανισμούς και Πολιτικούς - Πολιτειακούς και 
Κοινωνικούς φορείς σε κάθε επίπεδο. 

β) Να τηρεί το βιβλίο των Αποφάσεων του Σεβ. Μη¬ 
τροπολίτου Ιλίου, Αχαρνών και Πετρουπόλεως, τους 
φακέλλους της αλληλογραφίας του και το προσωπικό 
Αρχείο του. 

4. Γραφείο Τύπου και Επικοινωνίας 

Το ως άνω γραφείο έχει τις εξής αρμοδιότητες: 
α) Την καθημερινή και ανελλιπή παρακολούθηση των 
Μ.Μ.Ε. (έντυπη, δικτυακή η ηλεκτρονική μορφή) ιδιαιτέ¬ 
ρως σε ό,τι αφορά στον Σεβ. Μητροπολίτη και στην Ιερά 
Μητρόπολη, καθώς και σε άλλα θέματα εκκλησιαστικού, 
θρησκευτικού και κοινωνικού ενδιαφέροντος. 

β) Την ενημέρωση της κοινής γνώμης μέσω της έκδο¬ 
σης Δελτίων Τύπου και της καθημερινής παρέμβασης 
ως εκπροσώπου του Σεβ. Μητροπολίτου στα Μ.Μ.Ε., 
για το έργο και τις δραστηριότητες της Ιεράς Μητρο¬ 
πόλεως. 

γ) Επίσης, το εν λόγω γραφείο είναι υπεύθυνο για τις 
διυπηρεσιακές σχέσεις και επικοινωνίες. 

5. Γραμματεία 

I) Η Γ ραμματεία είναι υπεύθυνη για: 

α) Την εγγραφή των εισερχομένων και εξερχομένων 
εγγράφων της Ιεράς Μητροπόλεως και την διαφύλαξή 
τους με ασφάλεια σε ηλεκτρονική η έντυπη μορφή. 

β) Την συγκέντρωση των αναγκαίων στοιχείων και 
προετοιμασία των θεμάτων των συνεδριάσεων του 
Μητροπολιτικού Συμβουλίου. Οι λοιπές υπηρεσίες εί¬ 
ναι υποχρεωμένες να παρέχουν εγκαίρως εντός των 
τιθεμένων και προβλεπομένων χρονικών ορίων στην 
Γ ραμματεία τα σχετικά στοιχεία και έγγραφα. 

γ) Την τήρηση των Πρακτικών του Μητροπολιτικού 
Συμβουλίου και την καταχώριση των Αποφάσεων του 
σε ειδικό βιβλίο, που αριθμείται, μονογράφεται και θε¬ 
ωρείται από τον Σεβ. Μητροπολίτη Ιλίου, Αχαρνών και 
Πετρουπόλεως και Πρόεδρο του Μητροπολιτικού Συμ¬ 
βουλίου. 

δ) Την κοινοποίηση των Αποφάσεων του Μητροπολι- 
τικού Συμβουλίου. 

ε) Την παραλαβή και πρωτοκόλληση και διανομή των 
προς τις εξωτερικές Υπηρεσίες της Ιεράς Μητροπόλεως 
και των εισερχομένων εγγράφων προς ενέργειαν. 

στ) Την παραλαβή όλων των αρμοδίως υπογεγραμ¬ 
μένων εγγράφων και την επιμέλεια για διεκπεραίωση 
και αποστολή τους στους τελικούς παραλήπτες τους. 

ζ) Την τήρηση του Γενικού Πρωτοκόλλου της Ιεράς 
Μητροπόλεως, σε έντυπη και ηλεκτρονική μορφή. 

η) Την τήρηση του Γενικού Αρχείου σε φακέλλους 
όλων των εγγράφων της Ιεράς Μητροπόλεως, δηλαδή 
των Ενοριών, των Ιερών Μονών, των Ιδρυμάτων της 
Ιεράς Μητροπόλεως και των διαφόρων Αρχών και Υπη¬ 
ρεσιών. 

Της Γραμματείας προΐσταται ο Γραμματεύς της Ιε¬ 
ράς Μητροπόλεως, οριζόμενος δί αποφάσεως του Σεβ. 
Μητροπολίτου. 

II) Γ ραφείο Μισθοδοσίας 

α) Έχει την ευθύνη μισθοδοσίας των Κληρικών και 
των Εκκλησιαστικών Υπαλλήλων της Ιεράς Μητροπό¬ 
λεως. 

β) Συντάσσει τους πίνακες κατατάξεως των Κληρικών 
και λαϊκών Εκκλησιαστικών Υπαλλήλων στις αντίστοιχες 
μισθολογικές κατηγορίες και τα υπαλληλικά κλιμάκια 
και παρακολουθεί όλες τις μισθολογικές εξελίξεις τους. 

γ) Υποβάλλει πάντα τα ανωτέρω στην αρμόδια Δ.Ο.Υ. 
εμπρόθεσμα και νομότυπα. 

Υπεύθυνος του Γ ραφείου Μισθοδοσίας είναι ο Εκκα- 
θαριστής Μισθοδοσίας, οριζόμενος δί αποφάσεως του 
Σεβ. Μητροπολίτου. 

6. Γ ραφείο Γ άμων και Διαζυγίων. 

Στο Γ ραφείο Γ άμων και Διαζυγίων υπάγονται δύο Τ μή- 
ματα, το Τμήμα Γάμων και το Τμήμα Διαζυγίων. 

I) Το Τμήμα Γάμων έχει τις ως κάτωθι αρμοδιότητες: 
α) Να ελέγχει τα υποβαλλόμενα δικαιολογητικά εκδό- 

σεως αδείας γάμου, την έκδοση αυτής και την ασφαλή 
αρχειοθέτηση των στοιχείων εκάστης αδείας σε έντυ¬ 
πη και ηλεκτρονική μορφή, με αυτή ταύτη την άδεια, 
όταν από τον τελέσαντα Ιερέα τελεσθεί ο γάμος και 
έχει αυτή καταλλήλως συμπληρωθεί και υπογράφει 
από τον ίδιο, τους συζευχθέντες και τον παραστάντα 
παράνυμφο. 

β) Να εκδίδει επίσης τα αιτούμενα Πιστοποιητικά τε- 
λεσθέντων Γ άμων και τα Πιστοποιητικά Αγαμίας, για να 
τελεσθεί το Μυστήριο εκτός της Ιεράς Μητροπόλεως. 
γ) Να φροντίζει για την κατά Νόμο χαρτοσήμανσή τους, 
δ) Να επικυρώνει τα Πιστοποιητικά και τις Βεβαιώσεις 
που εκδίδουν οι Εφημέριοι, 
ε) Να φυλάσσει το Βιβλίο των τελεσθέντων Γ άμων. 

II) Το Τμήμα Διαζυγίων έχει τις κάτωθι αρμοδιότητες: 
α) Να παραλαμβάνει τα σχετικά Εισαγγελικά έγγραφα 

περί της αμετακλήτου δικαστικής λύσεως γάμου, την 
ανεύρεση στο Αρχείο της Ιεράς Μητροπόλεως, του Γά- 
μου αυτού, καθώς και την ηλεκτρονική μορφή του, και 
της λύσης αυτού. 

β) Να φροντίζει για την έκδοση των «Διαζευκτηρίων 
για γάμο» και για κάθε άλλη χρήση καθώς και την αρ¬ 
χειοθέτηση αυτών σε έντυπη και ηλεκτρονική μορφή. 

γ) Να διενεργεί την χαρτοσήμανση αυτών και την 
ασφαλή διαφύλαξη όλων των στοιχείων των εκδιδο- 
μένων Διαζυγίων. 

δ) Να φυλάσσει το βιβλίο Πρωτοκόλλου Διαζυγίων. 

7. Γ ραφείο Οικονομικών Υπηρεσιών 
I) Λογιστήριο 

Το Λογιστήριο της Ιεράς Μητροπόλεως έχει τις ως 
κάτωθι ευθύνες: 

α) Την σύνταξη των Προϋπολογισμών και Απολογι¬ 
σμών της Ιεράς Μητροπόλεως και των Ιδρυμάτων της. 

β) Την ενημέρωση και φύλαξη του καθολικού Βιβλίου 
Εσόδων και Εξόδων της Ιεράς Μητροπόλεως. 

γ) Τ ον έλεγχο των παραστατικών των πάσης φύσεως 
εσόδων και εξόδων της Ιεράς Μητροπόλεως. 
δ) Την εκκαθάριση των πάσης φύσεως δαπανών, 
ε) Την διαφύλαξη του χαρτοφυλακίου Μετοχών, ομο¬ 
λόγων κ.λπ. της Ιεράς Μητροπόλεως. 

στ) Της ενημερώσεως και διαφυλάξεως σε ασφαλές 
μέρος του Βιβλίου Κτηματολογίου (κινητών και ακινή¬ 
των πραγμάτων) της Ιεράς Μητροπόλεως, όπως και την 
φροντίδα πληρότητας των φακέλλων με τους τίτλους 
ιδιοκτησίας των ακινήτων της Ιεράς Μητροπόλεως και 
την ασφαλή φύλαξή τους. 

ζ) Τον έλεγχο των προμηθειών, της αποθηκεύσεως και 
διαθέσεως των προμηθευομένων υλικών αναλωσίμων η 
μη, σύμφωνα με το Π.Δ. 118/2007. 


η) Της τηρήσεως λογισμικού Μηχανογραφημένης Οι¬ 
κονομικής Διαχειρίσεως η Διπλογραφικού Συστήματος. 

θ) Του ελέγχου της νομιμότητας και κανονικότητας 
των πληρωμών των πάσης φύσεως έργων και ενεργειών. 

ι) Την εκτέλεση των απαραίτητων ενεργειών για την 
εξασφάλιση πιστώσεων για την υλοποίηση του έργου. 

ια) Την αποδοχή επιτόπιων ελέγχων από τα αρμόδια 
ελεγκτικά όργανα και παροχή εγγράφων, δικαιολογητι- 
κών και στοιχείων πράξεων σε εθνικούς η κοινοτικούς 
ελεγκτικούς μηχανισμούς. 

ιβ) Την συγγραφή όλων των διοικητικών αποφάσεων 
και συγκέντρωση των δικαιολογητικών πληρωμής. 

ιγ) Στην περίπτωση εμμέσων πληρωμών, τακτική ενη¬ 
μέρωση της Διαχειριστικής Αρχής (π.χ. είσπραξη χρη¬ 
ματοδότησης από ΠΔΕ, εγγραφή στην ΣΑΕ κ.λπ.). 

ιδ) Την διασφάλιση της επιλεξιμότητας των δαπανών 
στην περίπτωση συγχρηματοδοτούμενου έργου και δι¬ 
ενέργεια των πληρωμών του. 

ιε) Την ασφαλή τήρηση αρχείων και προστασία της 
πρόσβασης σε αυτά από μη εξουσιοδοτημένα πρόσωπα 
η όργανα. 

II) Ταμείο 

Το Ταμείο της Ιεράς Μητροπόλεως έχει τις ως κάτωθι 
ευθύνες: 

α) Την είσπραξη των πάσης φύσεως εσόδων της Ιεράς 
Μητροπόλεως ως και των Ιδρυμάτων της. 

β) Την είσπραξη των εισφορών υπέρ του Ταμείου 
Προνοίας Ορθοδόξου Εφημεριακού Κλήρου Ελλάδος 
(Τ.Π.Ο.Ε.Κ.Ε.), Αποστολικής Διακονίας, Συνοδικού Μεγά¬ 
ρου, Ραδιοφωνικού Σταθμού της Εκκλησίας της Ελλάδος 
ως και την νόμιμη απόδοσή τους. 

γ) Τις πληρωμές πάσης φύσεως κατά Κεφάλαιο και 
Αρθρο του εγκεκριμένου Προϋπολογισμού. 

δ) Την καθημερινή ενημέρωση του Βιβλίου Ταμείου 
και την ασφαλή διαφύλαξή του. 

ε) Την καθημερινή κατάθεση σε Τραπεζικούς Λογα¬ 
ριασμούς της Ιεράς Μητροπόλεως και των Ταμείων του 
ημερησίου χρηματικού υπολοίπου. 

8. Γ ραφείο Ανάπτυξης 
Το Γραφείο Ανάπτυξης είναι αρμόδιο: 
α) Γ ια την εκπόνηση πλάνου προγραμματισμού (για το 
σύνολο της Ι.Μ.Ι.Α. κ' Π.) στους τομείς της κοινωνικοοικο¬ 
νομικής ανάπτυξης, νέων τεχνολογιών, εκσυγχρονισμού 
δομών και διαδικασιών δημοσίων και ιδιωτικών φορέων, 
περιφερειακής ανάπτυξης κ.λπ. 

β) Για την επανεξέταση και πιθανή τροποποίηση του 
ετησίου πλάνου προγραμματισμού. 

γ) Για την παρακολούθηση υλοποίησης του πλάνου 
προγραμματισμού. 

δ) Γ ια την επιστημονική και τεχνική υποστήριξη των 
Μητροπολιτικών Οργάνων και Υπηρεσιών σε θέματα 
προγραμματισμού και εφαρμογής των αναπτυξιακών 
προγραμμάτων. 

ε) Γ ια την μελέτη και διατύπωση προτάσεων στο Μη- 
τροπολιτικό Συμβούλιο προς χρηματοδότηση έργων 
και προγραμμάτων από χρηματοδοτικούς φορείς του 
δημοσίου η ιδιωτικού τομέα, της Ευρωπαϊκής Ένωσης 
και άλλων διεθνών οργανισμών. 

στ) Για την συμμετοχή από κοινού με την Οικονομι¬ 
κή υπηρεσία στην κατάρτιση και παρακολούθηση του 
προϋπολογισμού. 

ζ) Γ ια την συμμετοχή από κοινού με την Τεχνική υπη¬ 
ρεσία της Ι.Μ.Ι.Α. κ' Π. στην παρακολούθηση των προ¬ 
κηρύξεων και των έργων που ήδη υλοποιούνται. 

η) Για την συμμετοχή στην αξιολόγηση της πορείας 
υλοποίησης έργων. 

θ) Για την υποβολή προτάσεων εξασφάλισης απαραι¬ 
τήτων ανθρωπίνων πόρων. 

ι) Για την διερεύνηση και υποβολή σχεδίου πιθανόν 
συνεργαζομένων φορέων για την υλοποίηση των έργων 
(π.χ. δημόσιος/ιδιωτικός φορέας, τομέας δραστηριο- 
ποίησης). 

ια) Για την σύνταξη Τεχνικών Δελτίων συγχρηματο- 
δότησης έργων της Ι.Μ.Ι.Α. κ' Π. 

ιβ) Για τον συντονισμό και παρακολούθηση των δια¬ 
δικασιών ανάπτυξης και διαχείρισης έργων. 

ιγ) Για την επίβλεψη της φάσης σχεδιασμού και ωρί- 
μασης έργων της Ι.Μ.Ι.Α. κ' Π. και σε Κληροδοτήματα, 
Ν.Π.Ι.Δ., τα οποία τελούν υπό την εποπτεία της. 

ιδ) Για την παρακολούθηση, επίβλεψη και συνδρομή 
στις διαδικασίες προκήρυξης και ανάθεσης διαγωνισμού 
έργων. 

ιε) Γ ια τον έλεγχο της προόδου και την πιστοποίηση 
του φυσικού και οικονομικού αντικειμένου του έργου κα¬ 
θώς επίσης και για τον έλεγχο των παραδοτέων έργων. 

ιστ) Γ ια την σύνταξη προκηρύξεων σε συνεργασία με 
την Νομική Υπηρεσία. 

ιζ) Γ ια την σύνταξη δημοσιευμάτων προς τον τοπικό 
και εθνικό Τύπο και όπου αλλού απαιτείται σε συνερ¬ 
γασία με το Γραφείο Τύπου και Επικοινωνίας. 

ιη) Γ ια τις εισηγήσεις προς το Μητροπολιτικό Συμβού¬ 
λιο προς έγκριση αναφορικά με τον Ορισμό Υπευθύνων 
Έργων η Ομάδων για το σχεδίασμά και την παρακολού¬ 
θηση της πορείας υλοποίησης αυτών. 

ιθ) Για την αλληλογραφία με τις δημόσιες υπηρεσίες 
για εγκρίσεις. 

κ) Γ ια την υλοποίηση και διαχείριση εθνικών και κοι¬ 
νοτικών προγραμμάτων (εξαιρουμένων των τεχνικών) 
που αναλαμβάνει η Ι.Μ.Ι.Α. κ' Π. ή στα οποία συμμετέχει. 

κα) Γ ια την σύνταξη και υποβολή των μηνιαίων/τρι- 
μηνιαίων δελτίων των συγχρηματοδοτούμενων έργων 
στην Διαχειριστική αρχή. 

κβ) Για την εισήγηση προτάσεων περί της ορθής δια¬ 
χείρισης και αξιοποίησης της ακίνητης περιουσίας της 
Ι.Μ.Ι.Α. κ' Π., καθώς επίσης και των εποπτευομένων Ν.Π. 
ή Ιδρυμάτων της. 

9. Τεχνική Υπηρεσία 

I) Αντικείμενο των Τεχνικών Υπηρεσιών της Ιεράς Μη- 
τροπόλεως Ιλίου, Αχαρνών και Πετρουπόλεως είναι ο 
προγραμματισμός, ο σχεδιασμός, καθώς και η ωρίμαση 
έργων και ενεργειών, η διενέργεια των διαγωνισμών 
και η ανάθεση, διαχείριση των συμβάσεων έργων και 
ενεργειών. Η παρακολούθηση και η πιστοποίηση του 
φυσικού αντικειμένου των έργων, μελετών, προμηθειών 
και υπηρεσιών. Επίσης, ο συντονισμός, ο έλεγχος και η 
διαχείριση των εκτελουμένων έργων, συμφώνως προς 
τις ισχύουσες διατάξεις, για την εκτέλεση δημοσίων 
έργων, την συντήρηση των έργων και την λειτουργία 
των εγκαταστάσεων της Ιεράς Μητροπόλεως. 
Διευκρινίζεται ότι: 

α) Ως Αναθέτουσα Αρχή, κατά την έννοια του Π.Δ. 
60/2007 και την Κοινοτική Οδηγία 2004/18/ΕΚ, ορίζεται 
το Μητροπολιτικό Συμβούλιο της Ιεράς Μητροπόλεως 
Ιλίου, Αχαρνών και Πετρουπόλεως. 

β) Ως Προϊσταμένη Αρχή, κατά την έννοια του Νόμου 
3669/2008, ορίζεται το Μητροπολιτικό Συμβούλιο της 
Ιεράς Μητροπόλεως Ιλίου, Αχαρνών και Πετρουπόλεως. 


γ) Ως Διευθύνουσα Υπηρεσία, κατά την έννοια του 
Νόμου 3669/2008, ορίζεται η Τεχνική Υπηρεσία της Ιε¬ 
ράς Μητροπόλεως Ιλίου, Αχαρνών και Πετρουπόλεως. 

δ) Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, που ασκούν και καθήκοντα Επιβλέ- 
ποντος Μηχανικού κατ’ ανάθεση. Επί πλέον καθήκοντα 
επιβλέποντος Μηχανικού δυνατόν να ανατίθενται και 
σε έτερα πρόσωπα, ιδιώτες Μηχανικούς, οι οποίοι δύ- 
νανται να προσληφθούν από την Ιερά Μητρόπολη με 
σύμβαση ορισμένου έργου ή χρόνου, προς κάλυψη των 
αναγκών, των εργολαβιών, οι οποίες δεν είναι δυνατόν 
να καλυφθούν από την Τεχνική Υπηρεσία, πλην των 
συγχρηματοδοτουμένων από την Ευρωπαϊκή'Ενωση και 
την Ελλάδα έργων. 

ε) Ως Τεχνικό Συμβούλιο, κατά την έννοια του Νόμου 
3669/2008, ορίζεται Ειδική Επιτροπή, η οποία γνωμα¬ 
τεύει, εισηγείται και εποπτεύει για τα προς εκτέλεση 
έργα και τις τυχόν ανακύπτουσες διαφορές και προ¬ 
βλήματα για αυτά. 

στ) Η εφαρμογή του θεσμικού πλαισίου εκτελέσεως 
των Δημοσίων Έργων διέπει τις καταρτισθησόμενες 
Συμβάσεις έργων της Ιεράς Μητροπόλεως, με την έν¬ 
νοια ισχύος των διατάξεών του ως συμβατικών ρητρών. 

ζ) Διαφωνίες, που τυχόν θα προκύψουν, επιλύονται 
στα αρμόδια Δικαστήρια των Αθηνών, με βάση την καθ’ 
ύλην και τον τόπο αρμοδιότητα, όπως αυτή ορίζεται 
από τον Κ.Πολ.Δ. μετά την εξάντληση της Προδικασίας, 
όπως αυτή προβλέπεται με τον Ν. 3669/2008, αποφαινο- 
μένου για τις αιτήσεις θεραπείας του Μητροπολιτικού 
Συμβουλίου, μετά γνώμης του Τεχνικού Συμβουλίου της 
Ιεράς Μητροπόλεως Ιλίου, Αχαρνών και Πετρουπόλεως. 

η) Η σύνταξη μελετών των προς εκτέλεση έργων, 
πραγματοποιείται από την Τεχνική Υπηρεσία, η δε θε¬ 
ώρηση αυτών από τον Προϊστάμενο αυτής. 

θ) Για την δημοπράτηση των έργων, οι συνταχθείσες 
μελέτες εγκρίνονται από την Προϊσταμένη Αρχή, δηλα¬ 
δή από το Μητροπολιτικό Συμβούλιο, το οποίο εγκρίνει 
την σχετική διακήρυξη. 

ι) Σε περίπτωση, κατά την οποία η Τεχνική Υπηρεσία 
αδυνατεί να συντάξει και να εκπονήσει τις σχετικές 
μελέτες, είναι εφικτό να ανατεθεί η εκπόνηση αυτών 
σε ειδικό έμπειρο για το προς εκτέλεση έργο Μηχανικό, 
κατόπιν αποφάσεως της Προϊσταμένης Αρχής. Οι μελέ¬ 
τες, οι οποίες συντάσσονται από τρίτους για τις συγ- 
χρηματοδοτούμενες από την Ευρωπαϊκή'Ενωση και την 
Ελλάδα πράξεις, θα πραγματοποιούνται κατ’ εφαρμογή 
της ισχύουσας νομοθεσίας περί αναθέσεως τεχνικών 
μελετών (Ν. 3316/2005). Οι μελέτες, που συντάσσονται 
από τρίτους, θεωρούνται από την Τεχνική Υπηρεσία και 
εγκρίνονται από την Προϊσταμένη Αρχή και με εισήγηση 
του Τεχνικού Συμβουλίου. 

II) Κατά ταύτα η οργάνωση Τεχνικής Υπηρεσίας για 
την εκτέλεση Εκκλησιαστικών έργων στην Ιερά Μητρό¬ 
πολη Ιλίου, Αχαρνών και Πετρουπόλεως, καθορίζεται 
ως κάτωθι: 

α) Προϊσταμένη και Αναθέτουσα Αρχή είναι το Μη- 
τροπολιτικό Συμβούλιο της Ιεράς Μητροπόλεως Ιλίου, 
Αχαρνών και Πετρουπόλεως. 

β) Διευθύνουσα Υπηρεσία ορίζεται η Τεχνική Υπηρεσία 
της Ιεράς Μητροπόλεως Ιλίου, Αχαρνών και Πετρου¬ 
πόλεως. 

Συγκεκριμένα: 

Η Τεχνική Υπηρεσία εκπονεί τις μελέτες των Τεχνι- 

κών ως και των Καλλιτεχνικών Έργων. Παρακολουθεί, 
ελέγχει και εγκρίνει τις μελέτες, τις οποίες εκπονούν 
ιδιώτες Μηχανικοί, για τα έργα της Ιερός Μητροπόλεως. 
Επιβλέπει και ελέγχει τις κατασκευές, επισκευές και 
συντηρήσεις των έργων αυτής, που εκτελούνται είτε 
με ανάδοχο είτε με αυτεπιστασία, σύμφωνα με όσα 
προβλέπονται από τους σχετικούς Νόμους, του Κανο¬ 
νισμού 55/1974: «Περί μελέτης και εκτελέσεως απάντων 
των εκκλησιαστικών έργων» (ΦΕΚ 185/τχ.Α7ΐ·7.1974) της 
Ιερός Συνόδου της Εκκλησίας της Ελλάδος. 

Ειδικά για τις συγχρηματοδοτούμενες από την Ευρω¬ 
παϊκή Ένωση και την Ελλάδα πράξεις (έργα, μελέτες, 
προμήθειες, υπηρεσίες) θα εφαρμόζονται οι ως κάτωθι 
νόμοι, όπως ισχύουν εκάστοτε: 

Ο Νόμος 3316/2005: «Περί αναθέσεως και εκτελέσε¬ 
ως δημοσίων συμβάσεων, εκπόνησης μελετών και πα¬ 
ροχής συναφών υπηρεσιών και άλλων διατάξεων», ο 
Νόμος 3669/2008: «Περί κυρώσεως της κωδικοποίησης 
της νομοθεσίας κατασκευής δημοσίων έργων», το Π.Δ. 
60/2007: «Περί προσαρμογής της ελληνικής νομοθεσίας 
στις διατάξεις της Οδηγίας 2004/18/ΕΚ: «Περί συντονι¬ 
σμού των διαδικασιών συνάψεως δημοσίων συμβάσεων 
έργων, προμηθειών και υπηρεσιών», το Π.Δ. 118/2007: 
«Περί Κανονισμού Προμηθειών Δημοσίου», ως και η Κοι¬ 
νοτική Οδηγία 2004/18/ΕΚ και των συμπληρωματικών 
και τροποποιητικών αυτών Νόμων και Διατάξεων, όπως 
ισχύουν εκάστοτε. 

Συνοπτικώς οι αρμοδιότητες της Τεχνικής Υπηρεσίας 
περιγράφονται ως εξής: 

α) Προγραμματισμός έργων και ενεργειών. Σύνταξη 
και εφαρμογή ετησίου προγράμματος καθώς και τρο¬ 
ποποιήσεις του. 

β) Σχεδιασμός και ωρίμαση έργων, μελετών, προμη¬ 
θειών και υπηρεσιών. 

γ) Διενέργεια Διαγωνισμών και ανάθεση - διαχείριση 
συμβάσεων έργων, μελετών, προμηθειών και υπηρεσιών. 

δ) Παρακολούθηση της υλοποιήσεως των έργων, με¬ 
λετών, προμηθειών και υπηρεσιών. 

ε) Συγκρότηση επιτροπών προσωρινής και οριστικής 
παραλαβής των αποπερατούμενων έργων. 

στ) Πιστοποίηση του φυσικού αντικειμένου των έργων 
μελετών, προμηθειών και υπηρεσιών. 

ζ) Εκπόνηση προτάσεων προγραμμάτων έργων μελε¬ 
τών, προμηθειών και υπηρεσιών, 
η) Εκπόνηση μελετών και προδιαγραφών μελετών, 
θ) Διαδικασίες προσκλήσεως εκδηλώσεως ενδιαφέ¬ 
ροντος προς ανάθεση μελετών, 
ι) Αξιολόγηση, επιλογή μελετητών. 
ια)Έλεγχος, επίβλεψη, διασφάλιση της ποιότητος των 
συντασσομένων μελετών και τήρηση του συμβατικού 
χρονοδιαγράμματος, 
ιβ) Παραλαβή μελετών, 
ιγ) Σύνταξη τεχνικών δελτίων πράξεων 
ιδ) Σύνταξη μηνιαίων δελτίων παρακολουθήσεως. 
ιε) Σύνταξη τριμηνιαίων δελτίων παρακολουθήσεως. 
ιστ) Σύνταξη εκθέσεων παρακολουθήσεως και αξιο- 
λογήσεως έργων και ενεργειών. 

ιζ) Παρακολούθηση και καταγραφή της καταστάσεως 
των ακινήτων. 

ιη) Έλεγχος ποσοτήτων προσμετρήσεων υλικών και 
εργασιών. 

ιθ) Έλεγχος και αναπροσαρμογή άρθρων των αναλυ¬ 
τικών τιμολογίων. 


κ)Έλεγχος και αναπροσαρμογή των προϋπολογισμών 
κατασκευής. 

κα) Σύνταξη τευχών δημοπρατήσεως. 
κβ) Διαδικασία Δημοπρατήσεως Έργων, 
κγ) Αξιολόγηση αναδόχου. Αξιολόγηση υφισταμένου 
εργατικού δυναμικού. Αξιολόγηση επιμέρους υπεργο- 
λάβων στην περίπτωση αυτεπιστασίας, 
κδ) Σύνταξη Συμβάσεων - Συμφωνητικών, 
κε) Παραλαβή και έλεγχος εγγυητικών επιστολών, 
κστ) Προετοιμασία Εργοταξίου (χάραξη, οριοθέτηση, 
δειγματοληπτικές τομές κ.λπ.). 

κζ) Εγκατάσταση και ενημέρωση αναδόχου ή υπερ- 
γολάβων (αυτεπιστασία). 

κη) Έρευνα και πρόσληψη επί πλέον εργατικού δυ¬ 
ναμικού. 

κθ) Αξιολόγηση υφισταμένου μηχανολογικού εξοπλι¬ 
σμού - Έρευνα αγοράς και προμήθεια του επί πλέον 
απαιτούμενου εξοπλισμού. 

λ) Εξασφάλιση αναγκαίων πιστώσεων (αυτεπιστασία). 
λα)Έλεγχος αναδόχου προς εξασφάλιση των απαραι¬ 
τήτων αδειών, εγκρίσεων, αναγγελιών από τις αρμόδιες 
υπηρεσίες. 

λβ)Έλεγχος και έγκριση χρονοδιαγράμματος - οργα¬ 
νογράμματος αναδόχου. 

λγ) Μελέτη και σύνταξη χρονοδιαγράμματος - ορ¬ 
γανογράμματος στα έργα που εκτελούνται δί αυτε¬ 
πιστασίας. 

λδ)Έλεγχος ποιότητος και πιστότητας υλικών, εργα¬ 
στηριακοί έλεγχοι, 
λε) Έλεγχος πηγών λήψεως υλικών. 
λστ)Έλεγχος στελεχώσεως και τεχνικής καταρτίσεως 
συνεργείων κατασκευής. 

λζ) Έλεγχος μέτρων ασφαλείας και φυλάξεως εργο¬ 
ταξίου. 

λη) Καθορισμός διακινήσεως και αποθηκεύσεως υλι¬ 
κών και μηχανημάτων. 

λθ) Μελέτη και καθορισμός υφισταμένων πηγών ενέρ¬ 
γειας προς εργοταξιακή χρήση. 

μ)Έγκριση μελέτης αναδόχου προς εγκατάσταση ει¬ 
δικού μηχανολογικού εξοπλισμού. 

Στην περίπτωση εκτελέσεως έργου δϊ αυτεπιστασίας 
η Τεχνική Υπηρεσία έχει τις ακόλουθες αρμοδιότητες: 

α) Εξασφάλιση των απαραίτητων αδειών, εγκρίσεων, 
αναγγελιών από τις αρμόδιες υπηρεσίες. 

β) Αναλυτική παρουσίαση και επεξήγηση της διαδι¬ 
κασίας παραγωγής του έργου στους εμπλεκομένους. 

γ) Καθορισμός του μηχανισμού παραγγελίας, διακινή- 
σεως και αποθηκεύσεως υλικών και μέσων κατασκευής. 

δ) Θέσπιση μέτρων ασφαλείας και φυλάξεως εργο¬ 
ταξίου. 

ε) Μελέτη και καθορισμός υφισταμένων πηγών ενέρ¬ 
γειας προς εργοταξιακή χρήση. 

στ) Επιμέρους μελέτες για την εγκατάσταση ειδικού 
μηχανολογικού εξοπλισμού. 

ζ) Επιμέρους εργασίες και στελέχωση με τα αντίστοι¬ 
χα συνεργεία κατασκευής. 

η) Εξασφάλιση και τακτοποίηση των καταλυμάτων 
του εργατικού δυναμικού. 

θ) Καθορισμός ημερησίου προγράμματος διαβιώσεως 
εργατών. 

ι) Γνωμοδότηση επιμερισμού εργασιών και στελέχωση 
των αντιστοίχων συνεργείων κατασκευής. 

ια) Επίβλεψη των εκτελουμένων εργασιών (καθημε¬ 
ρινή), 

ιβ) Επιμέτρηση των εκτελουμένων εργασιών (καθη¬ 
μερινή). 

ιγ) Σύνταξη καθημερινού αναλυτικού ημερολογίου πα- 
ρακολουθήσεως εργασιών. 

ιδ) Σύνταξη εβδομαδιαίου φύλλου αναφοράς προόδου 
εργασιών. 

ιε) Ηλεκτρονική παρακολούθηση και επεξεργα¬ 
σία της προόδου εργασιών και κοστολογίων (Ργο]θοΙ 
ΜαηαρβπίθπΙ). 

ιστ) Οργάνωση βασικών πληροφοριών έργου, 
ιζ) Επεξεργασία βασικών πληροφοριών έργου, 
ιη) Ανάπτυξη εργασιών έργου, 
ιθ) Οργάνωση διάρκειας και συσχετίσεων εργασιών, 
κ) Προσθήκες εργασίας στα διαγράμματα ΘαππΙ (πλη¬ 
ροφορίες χρόνου) και ΡθγΙ (πληροφορίες συσχετίσεως 
εργασιών). 

κα) Εξέταση επιπέδων λεπτομέρειας, 
κβ) Οργάνωση βασικών ημερολογίων έργου εξ από- 
ψεως πόρων, 
κγ) Εξέταση κόστους, 
κδ) Διευθέτηση περιορισμών χρόνου, 
κε) Διευθέτηση ανταγωνισμών πόρων, 
κστ) Προγραμματισμός και κόστος, 
κζ) Επεξεργασία παρακολουθήσεως εργασιών με τα 
διαγράμματα ΘαηΙ και ΡθγΙ. 
κη) Έλεγχος προόδου εργασιών, 
κθ) Επισκόπηση της διαδικασίας ελέγχου, 
λ) Αλλαγή της διάρκειας εργασιών, απαλοιφή καθυ¬ 
στερήσεων. 

λα) Εύρεση και αλλαγή των περιορισμών εργασίας, 
λβ) Αναπρογραμματισμός εργασιών που έχουν κα¬ 
θυστερήσει. 

λγ) Σύγκριση τρέχοντος χρονοδιαγράμματος προς το 
πρόγραμμα αναφοράς και εμφάνιση ενδιαμέσου προ¬ 
γράμματος. 

λδ) Εξειδίκευση της αναφοράς εργασίας - Γροφήματα, 
λε) Σχεδιαστική υποστήριξη επεξηγήσεως κατασκευ¬ 
αστικών λεπτομερειών. 

λστ) Αντιμετώπιση παρεκκλίσεων από την μελέτη σε 
συνεργασία μετά των επιβλεπόντων μελετητών. 

λζ)Έρευνα αγοράς για την βελτιστοποίηση υλικών και 
τεχνικών κατασκευής. 

λη) Καθορισμός νέων εργασιών και νέων τιμών Μο- 
νάδος. 

λθ) Έλεγχος και έγκριση αναλυτικών Επιμετρήσεων 
αναδόχου. 

μ) Έλεγχος και έγκριση Πρωτοκόλλου Παραλαβής 
Αφανών Εργασιών (Π.Π.Α.Ε.) αναδόχου. 
μα) Έλεγχος και έγκριση πιστοποιήσεων αναδόχου. 
μβ)Έλεγχος και έγκριση Ανακεφαλαιωτικών Πινάκων 
αναδόχου. 

μγ) Αναπροσαρμογή χρονοδιαγράμματος και οργα¬ 
νογράμματος. 

μδ) Μελέτη, σύνταξη και έγκριση συμπληρωματικών 
συμβάσεων με τον ανάδοχο. (Συμπληρωματικές συμβά¬ 
σεις δεν ισχύουν για τα συγχρηματοδοτούμενα έργα), 
με) Προσωρινή παραλαβή του έργου, 
μστ) Οριστική παραλαβή του έργου. 

Οσα αναφέρονται στην παρούσα παράγραφο αριθμ. 
9 του παρόντος Κανονισμού, ενεργούνται με την συ¬ 
νεργασία του Γραφείου Ανάπτυξης και της Νομικής 


Υπηρεσίας της Ιεράς Μητροπόλεως Ιλίου, Αχαρνών και 
Πετρουπόλεως. 

10. Νομικό Γ ραφείο 

Η Νομική Υπηρεσία έχει τις κάτωθι αρμοδιότητες: 
α) Αναλαμβάνει την μελέτη και διεκπεραίωση των υπο¬ 
θέσεων εκείνων, τις οποίες αναθέτει ο Σεβασμιώτατος 
Μητροπολίτης, τον οποίο υποχρεούται να τηρεί ενήμερο 
σε κάθε στάδιο χειρισμού αυτών. 

β) Συντάσσει γνωμοδοτήσεις και παρέχει κάθε ζητου- 
μένη γνώμη και συμβουλή σε όλα τα τμήματα και τις 
υπηρεσίες του Νομικού Προσώπου Δημοσίου Δικαίου 
(Ν.Π.Δ.Δ.) της Ιεράς Μητροπόλεως Ιλίου, Αχαρνών και 
Πετρουπόλεως καθώς και των Ιδρυμάτων της. 

γ) Παρίσταται και παρέχει τις νομικές συμβουλές της 
κατά την συνεδρίαση του Μητροπολιτικού Συμβουλίου 
και των λοιπών Διοικητικών Συμβουλίων των Ιδρυμάτων 
της Ιεράς Μητροπόλεως, Επιτροπών και λοιπών Εκκλη¬ 
σιαστικών Οργάνων και των Ιερών Ναών. 

δ) Παρακολουθεί και διεξάγει όλες τις Δικαστικές 
υποθέσεις που αφορούν στο Ν.Π.Δ.Δ. της Ιεράς Μη¬ 
τροπόλεως και των Ιδρυμάτων της. 

ε) Παρίσταται ενώπιον των Δικαστηρίων, Δικαστικών 
και Εισαγγελικών Αρχών, ως και ενώπιον κάθε Διοι¬ 
κητικής Αρχής με σκοπό την υπεράσπιση των συμφε¬ 
ρόντων και των δικαιωμάτων του Ν.Π.Δ.Δ. της Ιεράς 
Μητροπόλεως. 

στ) Επιμελείται και προγραμματίζει την άμεση παρο¬ 
χή συμβουλών προς τους Κληρικούς, οι οποίοι ασκούν 
διοικητικά καθήκοντα στις Υπηρεσίες της Ιεράς Μητρο¬ 
πόλεως με σκοπό την εύρυθμη λειτουργία των Υπηρε¬ 
σιών της. 

ζ) Ερευνά τους τίτλους ιδιοκτησίας των αγοραζομέ- 
νων, μισθωμένων, μεταβιβαζομένων ακινήτων της Ιεράς 
Μητροπόλεως και των Ιδρυμάτων της και γενικώς όλων 
των περιουσιακών στοιχείων της. 

η) Επεξεργάζεται και καταρτίζει όλες τις συμβάσεις, 
εργολαβίες, συμβόλαια, διακηρύξεις, συμφωνητικά της 
Ιεράς Μητροπόλεως και των Ιδρυμάτων της, σε συνερ¬ 
γασία με την αρμόδια Υπηρεσία (Οικονομική, Τεχνική, 
κ.λπ.). 

θ) Συντάσσει όλα τα σχέδια συμβάσεων, προκηρύξεων, 
κ.λπ. που υπογράφει ο Σεβασμιώτατος Μητροπολίτης η 
ο κατά νόμο εξουσιοδοτημένος αντιπρόσωπος αυτού. 

ι) Παρακολουθεί την ορθή διεξαγωγή των διαγωνι¬ 
σμών που αφορούν σε μελέτες, έργα, προμήθειες και 
υπηρεσίες. 

ια) Παρέχει γνωμοδοτήσεις νομικού περιεχομένου για 
οποιοδήποτε θέμα σχετικό με την υλοποίηση και δια¬ 
χείριση των έργων, μελετών, προμηθειών και υπηρεσιών 
που υλοποιεί η προτίθεται να υλοποιήσει ο φορέας 
και για το οποίο θα ζητηθεί υποστήριξη όπως: θεσμι¬ 
κό πλαίσιο υλοποιήσεως έργου, διαδικασία επιλογής 
αναδόχου, τεύχη δημοπρατήσεως, σύναψη συμβάσεως, 
κυρώσεις κ.λπ. 

ιβ) Παρακολουθεί την ισχύουσα Νομοθεσία και ενη¬ 
μερώνει την Ιερά Μητρόπολη. 

ιγ) Τηρεί τους φακέλλους των δικαστικών υποθέσεων 
της Ιεράς Μητροπόλεως και των Ιδρυμάτων της. 

11. Γραφείο Προμηθειών 

Το Γραφείο Προμηθειών έχει τις παρακάτω αρμοδι¬ 
ότητες: 

α) Γ ια την κατάρτιση και υλοποίηση του προγράμμα¬ 
τος προμηθειών σε ετήσια βάση. 

β) Για τον καθορισμό του είδους του διαγωνισμού 
(ανοικτός, κλειστός, πρόχειρος) όπως ορίζεται από το 
Π.Δ. 118/2007 και τις λοιπές διατάξεις. 

γ) Για τον συντονισμό και παρακολούθηση της διενέρ¬ 
γειας διαγωνισμών προχείρων, τακτικών και διεθνών για 
την ανάδειξη προμηθευτών υλικών για την κάλυψη ανα¬ 
γκών των υπηρεσιών και της λειτουργίας της ΙΜΙΑ κ' Π. 

δ) Γ ια την διενέργεια διαγωνισμών προχείρων, τακτι¬ 
κών και διεθνών για την ανάδειξη αναδοχών παροχής 
υπηρεσιών για την κάλυψη αναγκών των υπηρεσιών και 
της λειτουργίας της Ι.Μ.Ι.Α. κ' Π. 
ε) Γ ια την σύνταξη και επανεξέταση της προκήρυξης, 
στ) Γ ια την συγκέντρωση των απαιτουμένων πληρο¬ 
φοριών, η επεξεργασία αυτών ούτως, ώστε μετά από 
σχετική εισήγηση να προωθηθούν προς έγκριση από τα 
αρμόδια όργανα της καθ’ ημάς Ι.Μ.Ι.Α. κ' Π. 

ζ) Για τον καθορισμό των τυπικών και ειδικών όρων 
για την επιλογή του αναδόχου (νομιμοποιητικά έγγραφα, 
τρόποι υποβολής προσφορών κ.λπ.) 

η) Για τον σχεδίασμά κριτηρίων αξιολόγησης προ¬ 
σφορών και αναδοχών. 

θ) Για την διαχείριση και παρακολούθηση των συμβά¬ 
σεων και την υποβολή τους στις αρμόδιες υπηρεσίες, 
ι) Γ ια την σύνταξη και τήρηση Μητρώου Προμηθευτών. 

12. Γ ραφείο Νεότητας 

Έργο του είναι να συντονίζει τις κάτωθι δραστηριό¬ 
τητες που αφορούν την νεολαία: 

α) Εποπτεία λειτουργίας ενοριακών νεανικών συντρο¬ 
φιών (Κατηχητικά Σχολεία) και οργάνωση και λειτουργία 
πολιτιστικών ομάδων (χορωδίες, ορχήστρες, θεατρικές 
ομάδες κ.α.). 

β) Στήριξη του αθλητισμού με πρωταθλήματα ποδο¬ 
σφαίρου και καλαθοσφαίρισης που διοργανώνονται 
μεταξύ των νέων των Ενοριών. 

γ) Διοργάνωση ενημερωτικών συζητήσεων για τα 
σύγχρονα προβλήματα που απασχολούν τους νέους 
(ναρκωτικά, ανεργία, αλκοόλ, κ,λπ.). 
δ) Διοργάνωση και λειτουργία Κατασκηνώσεως. 

13. Γ ραφείο Γ υναικείων Θεμάτων και Οικογένειας 
Σκοπός του Γ ραφείου είναι η δόμηση νέων πρακτικών 

και προσεγγίσεων της Ιεράς Μητροπόλεως, στα προ¬ 
βλήματα που αφορούν τον γυναικείο πληθυσμό μέσα 
από συλλογική δράση και αλληλεγγύη. Πρόληψη και 
αντιμετώπιση θεμάτων υγείας και συγχρόνων κοινω¬ 
νικών προβλημάτων (βία, κακοποίηση, εμπορία, ουσιο¬ 
εξάρτηση και άλλα). Επίσης, λήψη μέτρων κοινωνικής 
πολιτικής από την Ι.Μ. για τις εργαζόμενες μητέρες, 
την προστασία εργαζομένων κοριτσιών, τις άνεργες 
και τις πρόσφυγες. 

14. Μητροπολιτικό Συμβούλιο. 

Συγκροτείται, λειτουργεί και ασκεί αρμοδιότητες υπό 
την Προεδρία του Σεβ. Μητροπολίτου Ιλίου, Αχαρνών και 
Πετρουπόλεως και τα οριζόμενα μέλη αυτού σύμφωνα 
με τις διατάξεις των §§ 1 και 2 του άρθρου 35 και του 
άρθρου 67 του Ν. 590/1977 (Φ.Ε.Κ. τ.Α' 146) «Περί του 
καταστατικού Χάρτου της Εκκλησίας της Ελλάδος» και 
του Κανονισμού 58/1975 (Φ.Ε.Κ. τ.Α' 4) «Περί αρμοδιο¬ 
τήτων και τρόπου λειτουργίας των Μητροπολιτικών 
Συμβουλίων» και των εκάστοτε ισχυουσών διατάξεων 
περί Μητροπολιτικών Συμβουλίων και συμμετοχής των 
μελών σε αυτά. 

15. Επισκοπικό Δικαστήριο. 

Συγκροτείται, λειτουργεί και ασκεί αρμοδιότητες 


σύμφωνα με τον ισχύοντα Ν.5383/1932: «Περί Εκκλησι¬ 
αστικών Δικαστηρίων και της προ αυτών διαδικασίας». 

16. Γ ραφείο Πνευματικής Διακονίας της Ιεράς Μητρο¬ 
πόλεως. 

Η πνευματική διακονία της Ιεράς Μητροπόλεως διεξά¬ 
γεται μέσω των εξής Τομέων πνευματικής, ιεραποστο¬ 
λικής, διδακτικής, κοινωνικής και φιλανθρωπικής δρά- 
σεως, στους οποίους προΐστανται οριζόμενοι κληρικοί 
και λαϊκοί συνεργάτες: 

I) Θείου Κηρύγματος και Κύκλων μελέτης της Αγίας 
Γ ραφής 

Εκάστη Ενορία αποτελεί κέντρο εξαγγελίας του λό¬ 
γου του Θεού, ευαγγελισμού, πνευματικής οικοδομής 
και καταρτίσεως των πιστών. 

Ο Τομέας αυτός: 

α) Μεριμνά για το λειτουργικό κήρυγμα κάθε Κυριακή 
και εορτή. 

β) Αναλαμβάνει την διδαχή των πιστών με την διοργά¬ 
νωση στις Ενορίες εβδομαδιαίων ενοριακών συνάξεων. 

II) Χριστιανικής Αγωγής της Νεότητος - Γ ραφείο Νεό- 
τητος. 

Ο Τομέας αυτός έχει την ευθύνη της Χριστιανικής 
Αγωγής της Νεότητος, της κατηχήσεως των νέων και 
της λειτουργίας του Γ ραφείου Νεότητος με τις κάτωθι 
αρμοδιότητες: 

α) Ασχολείται με την πνευματική καλλιέργεια της 
νεότητος. 

β) Οργανώνει τις περιόδους Κατασκηνώσεων των 
νέων. 

γ) Πραγματοποιεί Σεμινάρια Κατηχητών, 
δ) Φροντίζει για την διανομή κατηχητικού υλικού, 
ε) Οργανώνει εκδηλώσεις για την νεολαία, 
στ) Φροντίζει για την άρτια και εποικοδομητική λει¬ 
τουργία των Κατηχητικών Σχολείων σε όλη την Μητρο- 
πολιτική Περιφέρεια. 

ζ) Συνεργάζεται με την εκπαιδευτική κοινότητα (εκ¬ 
παιδευτικές Αρχές, Συλλόγους Γονέων και Κηδεμόνων) 
και τους αρμοδίους για θέματα Παιδείας εκπροσώπους 
των φορέων για την υλοποίηση των σκοπών του. 
η) Αντιμετωπίζει τα αναφυόμενα προβλήματα, 
θ) Προγραμματίζει τις δράσεις του Γραφείου Νεό¬ 
τητος. 

ι) Συντονίζει τις ενοριακές νεανικές συνάξεις, 
ια) Εξασφαλίζει και επιμορφώνει τα στελέχη του νε¬ 
ανικού έργου. 

ιβ) Συνεργάζεται με τους υπευθύνους της Χριστιανικής 
Αγωγής της Νεότητος στις ενορίες για την προώθηση 
και επίτευξη του επιδιωκόμενου τούτου αγαθού σκοπού. 

ιγ) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφερείας για σχετικά 
θέματα. 

III) Αντιαιρετικής Δράσεως 
Ο Τομέας αυτός: 

α) Φροντίζει για την ενημέρωση των χριστιανών πολι¬ 
τών σε θέματα οριοθετήσεως της ορθοδόξου πίστεως 
και λαμβάνει μέτρα για την προστασία και ενημέρωση 
του ορθοδόξου ποιμνίου από επικίνδυνες αντιλήψεις, 
εισηγούμενος σχετικώς προς τον Σεβασμιώτατο Μη¬ 
τροπολίτη. 

β) Προβαίνει σε σχετικές εκδόσεις και εκδηλώσεις, 
συνέδρια, κ,λπ. 

γ) Φέρει την ευθύνη της λειτουργίας και της διοργα- 
νώσεως σε ετήσια βάση με ομιλίες δύο φορές τον μήνα 

του Σεμιναρίου Οριοθετήσεως της Ορθοδόξου Πίστεως, 
στο οποίο εισηγητές ενημερώνουν εμπεριστατομένως 
και υπευθύνως τους ενδιαφερομένους για τα σχετικά 
θέματα δράσεως επικίνδυνων Ομάδων, παλαιών και 
νεοφανών. 

δ) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφέρειας για σχετικά 
θέματα. 

IV) Τομέας Συμπαραστάσεως Οικογένειας 

Ο τομέας αυτός έχει τις ως κάτωθι αρμοδιότητες: 
α) Την έγκαιρη και έγκυρη πληροφόρηση και ενημέ¬ 
ρωση του πληρώματος της Εκκλησίας και της κοινής 
γνώμης για ζητήματα οικογένειας. 

β) Την ενεργό συμμετοχή των οικογενειών στην ζωή 
και την δράση της Ενορίας και της Ιεράς Μητροπόλεως. 

γ) Την αλληλεγγύη στο τοπικό και εθνικό επίπεδο για 
την αντιμετώπιση συγχρόνων κοινωνικών προβλημάτων, 
τα οποία απασχολούν την οικογένεια. 

δ) Την ανάδειξη της αποστολής και την ενδυνάμωση 
του ρόλου της οικογένειας. 

ε) Την προώθηση νέων πρακτικών και προσεγγίσεων 
στα ζητήματα, τα οποία αφορούν στην οικογένεια. 

στ) Την συλλογική έκφραση και δράση των χριστια¬ 
νικών οικογενειών. 

ζ) Καταρτίζει Πρόγραμμα ομιλιών και διαλέξεων, ημε¬ 
ρίδων και συνεδρίων στις Ενορίες με επίκαιρα και ενδι¬ 
αφέροντα θέματα σχετικά με την οικογένεια. 

η) Καταρτίζει το ετήσιο πρόγραμμα και τις θεματικές 
ενότητες των συνάξεων. 

θ) Επιλέγει και προσκαλεί τους καταλλήλους για κάθε 
θέμα ομιλητές. 

ι) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφέρειας για σχετικά 
θέματα. 

V) Συμπαραστάσεως Ασθενών και Αιμοδοσίας 

Ο τομέας αυτός έχει τις ως κάτωθι αρμοδιότητες: 
α) Διενεργεί και συντονίζει αιμοληψίες σε συνεργασία 
με τα Νοσοκομεία της περιοχής, σε Μητροπολιτικό και 
Ενοριακό επίπεδο. Καλύπτει τις ανάγκες της Μητροπο- 
λιτικής Περιφέρειας, εφ’ όσον δε υπάρχει δυνατότητα 
και κρίνεται αναγκαίο, και εκτός αυτής. 

β) Προβάλλει την αξία της εθελοντικής αιμοδοσίας και 
της προσφοράς αίματος ως εκφράσεως της χριστιανι¬ 
κής αρετής της αγάπης. 

γ) Εξευρίσκει μεταξύ των μελών των Ενοριών της 
Ιεράς Μητροπόλεως εθελοντές αιμοδότες. 

δ) Τηρεί ονοματική κατάσταση αυτών με την πλήρη 
διεύθυνση, τον αριθμό τηλεφώνου και την ομάδα αί¬ 
ματος που ανήκει ο αιμοδότης, ώστε να γνωρίζει τις 
δυνατότητες της Ενορίας προς κάλυψη των παρουσια- 
ζομένων αναγκών αιμοδοσίας. 

ε) Καταρτίζει Πρόγραμμα ομιλιών και διαλέξεων, 
ημερίδων και συνεδρίων στις Ενορίες και σε επίπεδο 
Μητροπόλεως με επίκαιρα και ενδιαφέροντα θέματα 
σχετικά με το αντικείμενό του. 

στ) Καταρτίζει το ετήσιο πρόγραμμα και τις θεματικές 
ενότητες των συνάξεων αυτών. 

ζ) Επιλέγει και προσκαλεί τους καταλλήλους για κάθε 
θέμα ομιλητές. 

η) Ενημερώνει με έντυπο και ηλεκτρονικό υλικό τους 
πιστούς της Μητροπολιτικής Περιφέρειας για σχετικά 
θέματα. 


VI) Επιτροπής Ακροάσεως και Κρίσεως Ιεροψαλτών. 

Συγκροτείται, και λειτουργεί συμφώνως με τις διατά¬ 
ξεις του ψηφισθέντος υπ’ αριθμ. 176/2006 Κανονισμού 
της Ιεράς Συνόδου της Ιεραρχίας της Εκκλησίας της 
Ελλάδος «Περί Ιεροψαλτών και της καταστάσεως αυ¬ 
τών», που δημοσιεύθηκε στο Φ.Ε.Κ. τ.Α' 268/19.12.2006 
και στο Περιοδικό «ΕΚΚΛΗΣΙΑ» Τεύχος 11 του μηνός 
Δεκεμβρίου 2006. 

VII) Διαδικτύου και Πληροφορικής 

Ο τομέας αυτός: 

α) Φέρει την ευθύνη της επικαιροποιήσεως, της συ- 
ντηρήσεως, της ασφαλείας και της τεχνικής υποστηρί- 
ξεως της ιστοσελίδας της Ιεράς Μητροπόλεως. Σ’ αυτή 
εκτίθενται πληροφορίες για την διοικητική διάρθρωση 
της Ιεράς Μητροπόλεως, καθώς και κείμενα πνευματι¬ 
κής οικοδομής που ανταποκρίνονται στα πνευματικά 
ενδιαφέροντα των πιστών. 

β) Φέρει την ευθύνη της αναρτήσεως κάθε κειμένου 
και φωτογραφίας που ευρίσκεται στην ιστοσελίδα της 
Ιεράς Μητροπόλεως. 

γ) Φέρει την ευθύνη της κατασκευής, της αναρτήσεως 
και της φιλοξενίας των ιδιαιτέρων ιστοσελίδων των 
Ενοριών της Ιεράς Μητροπόλεως και των Ιδρυμάτων 
αυτής καθώς και της φιλοξενίας ετέρων ιστοσελίδων 
στην ιστοσελίδα αυτής. 

δ) Συνεργάζεται με όλους τους τομείς για την έγκαιρη 
ενημέρωση με έντυπο και ηλεκτρονικό υλικό για τις 
δράσεις και τα προγράμματα αυτών. 

ε) Φέρει την ευθύνη για την Τεχνική Υποστήριξη των 
Πληροφοριακών Συστημάτων και ηλεκτρολογικού εξο¬ 
πλισμού (π.χ. υπολογιστές, διακομιστές κ.λπ.) της Ι.Μ.Ι.Α. 
κ' Π. 

17. Κεντρικόν Ταμείον Ενοριακής Δράσεως 

Το Γ ραφείο αυτό λειτουργεί επί τη βάσει του Κανονι¬ 
σμού του Ιδρύματος, που δημοσιεύθηκε στο Φ.Ε.Κ. 349 
τ.Β730.3.2010, με την υπ’ αριθμ. 764/609/11.3.2010 Από- 
φασιν της Διαρκούς Ιεράς Συνόδου της Εκκλησίας της 
Ελλάδος περί συστάσεως Εκκλησιαστικού Ιδρύματος 
υπό την επωνυμίαν «ΚΕΝΤΡΙΚΟΝ ΤΑΜΕΙΟΝ ΕΝΟΡΙΑΚΗΣ 
ΔΡΑΣΕΩΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, ΑΧΑΡΝΩΝ ΚΑΙ 
ΠΕΤΡΟΥΠΟΛΕΩΣ». 

Το Γραφείο του Ιδρύματος έχει τις ως κάτωθι αρμο¬ 
διότητες για την επίτευξη των σκοπών του Ιδρύματος 
που αναφέρονται στα σχετικά άρθρα του παρόντος 
Κανονισμού: 

α) Καταγράφει τους ενδεείς, απόρους, αστέγους και 
γενικώς τους χρήζοντας υλικής βοήθειας συνανθρώ¬ 
πους, οι οποίοι διαμένουν στην Μητροπολιτική Περιφέ¬ 
ρεια της Ιεράς Μητροπόλεως και φροντίζει σε συνεργα¬ 
σία με τα συναρμόδια Ταμεία Ενοριακής Δράσεως και 
τις κοινωνικές Υπηρεσίες των αρμοδίων κατά τόπους 
Οργανισμών Τοπικής Αυτοδιοίκησης (Ο.Τ.Α.) και λοιπών 
Οργανισμών για την σίτιση, στέγαση, διανομή τροφίμων 
ειδών, ενδύσεως, ως και την κατά το δυνατόν οικονομική 
στήριξή τους. 

β) Ενεργεί για την οικονομική στήριξη και ενίσχυση 
ειδικών περιπτώσεων οικονομικώς αδυνάτων, κυρίως 
ανίκανων για εργασία, αλλά και μακροχρονίως ανέρ¬ 
γων ως και εμπεριστάτων λόγω σοβαρών ασθενειών 
συνανθρώπων μας. 

γ) Φροντίζει για την οικονομική στήριξη των αδυ¬ 
νάτων σπουδαστών και φοιτητών, που κατάγονται 
από την περιοχή της Ιεράς Μητροπόλεως. Εφ’ όσον 

υπάρχει δυνατότητα παρέχεται βοήθεια και σε σπου¬ 
δαστές ετέρων Ιερών Μητροπολιτικών περιφερειών 
και της αλλοδαπής. Παρέχει υποτροφίες σε τέκνα 
οικογενειών της Ιεράς Μητροπόλεως για σπουδές 
στην αλλοδαπή. 

δ) Φροντίζει για την δωρεάν φιλοξενία σε κατασκηνώ¬ 
σεις τέκνων οικογενειών με χαμηλό εισόδημα. 

ε) Επιμελείται την σίτιση εμπεριστάτων αλλοδαπών, 
που διαβιούν στην περιοχή της πνευματικής δικαιο¬ 
δοσίας της σε συνεργασία με ετέρους κοινωνικούς 
φορείς. 

στ) Προβαίνει σε κάθε ενέργεια με σκοπό την ανα¬ 
βάθμιση της ποιότητας ζωής των συνανθρώπων, που 
χρήζουν βοήθειας. 

ζ) Συνεργάζεται άμεσα για την υλοποίηση των ανω¬ 
τέρω σκοπών με τις κοινωνικές Υπηρεσίες των Οργα¬ 
νισμών Τοπικής Αυτοδιοικήσεως (Ο.Τ.Α.), της Περιφε¬ 
ρειακής Αυτοδιοικήσεως, της Κοινωνικής Προνοίας και 
λοιπούς Κρατικούς ή μη φορείς. 

η) Δύναται να λειτουργεί είτε αυτοτελώς, είτε σε 
συνεργασία με την Περιφέρεια Αττικής, με τους κατά 
τόπους Δήμους, Στέγες Αστέγων, Τράπεζες Τροφίμων, 
υλοποιώντας ποικίλα κοινωνικά Προγράμματα οικονο¬ 
μικής στηρίξεως ενδεών πολιτών. 

θ) Εκτελεί Κρατικά η Ευρωπαϊκά επιχορηγούμενα Προ¬ 
γράμματα, για να καλυφθούν οι πνευματικές και υλικές 
ανάγκες των κρατουμένων αδελφών στα Σωφρονιστικά 
Καταστήματα. 

ι) Φροντίζει για τις πνευματικές και υλικές ανάγκες 
των ασθενούντων αδελφών (εκ πάσης φύσεως ασθε¬ 
νειών), των φιλοξενουμένων στα Νοσηλευτικά Ιδρύματα 
της περιοχής της Μητροπολιτικής Περιφερείας ή κατά 
περίπτωση και εκτός αυτής. 

ια) Επιβλέπει, καταγράφει τις ανάγκες και συντονίζει 
τις ενέργειες και τις δράσεις των Ταμείων Ενοριακής 
Δράσεως. 

18. Ευτρεπίστριαι. 

Επιμελούνται της καθαριότητος, της αψόγου και επι¬ 
μελημένης εμφανίσεως και ευταξίας των Γραφείων της 
Ιεράς Μητροπόλεως, ως και των κοινοχρήστων χώρων 
αυτής. Επιμελούνται της φιλοξενίας των προσκεκλημέ¬ 
νων και επισκεπτών της Ιεράς Μητροπόλεως. 

19. Οδηγός - Κλητήρας 

α) Εξυπηρετεί τον Σεβασμιώτατο Μητροπολίτη στις 
μετακινήσεις του, εντός η εκτός των γεωγραφικών 
ορίων της Ιεράς Μητροπόλεως Ιλίου, Αχαρνών και Πε- 
τρουπόλεως, σύμφωνα με το πρόγραμμά του και όποτε 
αυτό κρίνεται αναγκαίο, εκτελώντας τις οδηγίες και τις 
εντολές που του ανατίθενται. 

β) Επιμελείται την σωστή λειτουργία, την διατήρηση 
σε αρίστη μηχανολογική, αλλά και ευπρεπή κατάσταση 
του μητροπολιτικού οχήματος και των υπηρεσιακών 
οχημάτων της Ιεράς Μητροπόλεως. 

γ) Τηρεί και ενημερώνει τους φακέλους με τα απαραί¬ 
τητα έγγραφα και δικαιολογητικά για την κυκλοφορία 
και την μηχανολογική συντήρηση του μητροπολιτικού 
οχήματος και των υπηρεσιακών οχημάτων της Ιεράς 
Μητροπόλεως. 

δ) Επιμελείται την τήρηση της τάξεως και την ασφά¬ 
λεια των Γ ραφείων, όπου στεγάζονται οι Υπηρεσίες της 
Ιεράς Μητροπόλεως. 

ε) Παραλαμβάνει και μεταφέρει την αλληλογραφία της 
Ιεράς Μητροπόλεως στο Ταχυδρομείο, στις Υπηρεσίες, 


κ.λπ. και γενικώς εκτελεί ό,τι ανατίθεται σ’ αυτόν από 
τον Μητροπολίτη ή τους εκπροσώπους του. 

Άρθρον 3 

ΟΡΓΑΝΟΓΡΑΜΜΑ ΘΕΣΕΩΝ ΙΕΡΑΣ ΜΗΤΡΟΠΟΛΕΩΣ 
ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ 

Οι υφιστάμενες οργανικές θέσεις εκκλησιαστικών 
υπαλλήλων της Ιεράς Μητροπόλεως Ιλίου, Αχαρνών 
και Πετρουπόλεως, όπως έχουν ορισθεί υπό της Ιεράς 
Συνόδου της Ιεραρχίας (άρθρον 3 του υπ’ αριθμ. 213/2010 
Κανονισμού), είναι οι εξής: 

Α. Θέσεις Κληρικών Μετακλητών Υπαλλήλων: 

1. Κατηγορία ΠΕ 

Μία (1) θέσις Πρωτοσυγκέλλου 

Μία (1) θέσις Γενικού Αρχιερατικού Επιτρόπου, και 

Δύο (2) θέσεις Διοικητικού - Οικονομικού. 

2. Κατηγορία ΤΕ 

Δύο (2) θέσεις Διοικητικού - Οικονομικού. 

3. Κατηγορία ΔΕ 

Τρεις (3) θέσεις Γραμματέων - Οικονομικού. 

Β. Οργανικές θέσεις Εκκλησιαστικών Υπαλλήλων: 

1. Κατηγορία ΠΕ 

Κλάδος ΠΕ Διοικητικού - Οικονομικού 
Δύο (2) θέσεις επί βαθμοίς Δ-Α. 

2. Κατηγορία ΤΕ 

Κλάδος ΤΕ1 Διοικητικού - Οικονομικού 
Δύο (2) θέσεις, επί βαθμοίς Δ-Α. 

Κλάδος ΤΕ2 Κοινωνικών Λειτουργών 
Μία (1) θέσις, επί βαθμοίς Δ-Α. 

3. Κατηγορία ΔΕ 

Κλάδος ΔΕΙ Γραμματέων-Οικονομικού 
Δύο (2) θέσεις, επί βαθμοίς Δ-Α. 

Κλάδος ΔΕ2 Οδηγού Αυτοκινήτου 
Μία (1) θέσις, επί βαθμοίς Δ-Α. 

4. ΚΑΤΗΓΟΡΙΑ ΥΕ 
Κλάδος ΥΕ1 Κλητήρων. 

Μία (1) θέσις επί βαθμοίς Ε-Β. 

Κλάδος ΥΕ2 Ευπρεπιστριών. 

Μία (1) θέσις, επί βαθμοίς Ε-Β. 

Αρθρον 4 

Η ισχύς του παρόντος Κανονισμού αρχίζει από της 
δημοσιεύσεως αυτού εις την Εφημερίδα της Κυβερ- 
νήσεως και το Επίσημον Δελτίον της Εκκλησίας της 
Ελλάδος «ΕΚΚΛΗΣΙΑ». 

Αρθρον 5 

Εκ των διατάξεων του παρόντος Κανονισμού δεν 
προκαλείται δαπάνη εις βάρος του προϋπολογισμού 
του νομικού προσώπου της Ιεράς Μητροπόλεως Ιλίου, 
Αχαρνών και Πετρουπόλεως. Ως προς δε τις οργανικές 
θέσεις του άρθρου 3, οι οποίες δεν συνιστώνται δια 
του παρόντος, αλλά επαναλαμβάνονται εκ του άρθρου 
3 Κανονισμού 213/2010, εις κάθε περίπτωση δαπάνη θα 
προκληθή εκ των κανονιστικών πράξεων περί προκη¬ 
ρύξεων των θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2012 

Ο Πρόεδρος 
1- Ο Αθηνών ΙΕΡΩΝΥΜΟΣ 

Σύσταση και λειτουργία Εκκλησιαστικού Ιδρύματος υπό 
την επωνυμία «Κέντρο Νεότητος της Ιερός Μητρο- 
πόλεως Ιλίου, Αχαρνών και Πετρουπόλεως». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας Διατάξεις των άρθρων 29 παραγρ. 2 και 59 πα- 
ραγρ. 2 του Νόμου 590/1977: «Περί Καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους προς το Χρι- 
στεπώνυμόν της Εκκλησίας πλήρωμα, 

3. Τας υφισταμένας Κοινωνικός και Πνευματικός ανά- 
γκας της Ιερός Μητροπόλεως Ιλίου, Αχαρνών και Πε¬ 
τρουπόλεως, 

4. Την υπ' αριθμ. 51/17.6.2012 Απόφασιν και την υπ’ 
αριθμ. 1.439/23.10.2012 Πρότασιν του Σεβασμιωτάτου 
Μητροπολίτου Ιλίου, Αχαρνών και Πετρουπόλεως Αθη- 
ναγόρου, 

5. Την από 17.11.2012 Γνωμοδότησιν του παρ’ Αυτή Νο¬ 
μικού Γραφείου, αποφασίζει: 

Συνιστά εις την Ιερόν Μητρόπολιν Ιλίου, Αχαρνών 
και Πετρουπόλεως εκκλησιαστικόν ίδρυμα υπό την 
επωνυμίαν: «ΚΕΝΤΡΟΝ ΝΕΟΤΗΤΟΣ» της Ιερός Μητρο¬ 
πόλεως Ιλίου, Αχαρνών και Πετρουπόλεως, το οποίον 
θα λειτουργεί ως εξηρτημένη υπηρεσία του Νομικού 
Προσώπου της Ιερός Μητροπόλεως Ιλίου, Αχαρνών 
και Πετρουπόλεως, αυτοτελούς διαχειρίσεως και μη 
κερδοσκοπικού χαρακτήρος. Η οργάνωσις, διοίκησις, 
διαχείρισις και λειτουργία του Ιδρύματος τούτου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΚΕΝΤΡΟΥ ΝΕΟΤΗΤΟΣ 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ 

Αρθρο 1 

Επωνυμία -Έδρα - Σφραγίδα 

1. Στην Ιερά Μητρόπολη Ιλίου, Αχαρνών και Πετρουπό¬ 
λεως συνιστάται εκκλησιαστικό ίδρυμα με την επωνυ¬ 
μία «ΚΕΝΤΡΟ ΝΕΟΤΗΤΟΣ ΙΕΡΑΣ ΜΗΤΡΟΠΟΛΕΩΣ ΙΛΙΟΥ, 
ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ» (Κ.Ν.), το οποίο θα λει¬ 
τουργεί ως αποκεντρωμένη εκκλησιαστική υπηρεσία 
της I. Μ. Ιλίου, Αχαρνών και Πετρουπόλεως, αυτοτελούς 
διαχειρίσεως και μη κερδοσκοπικού χαρακτήρα. 

2. Ως έδρα του Κ.Ν. ορίζεται η πόλη του Ιλίου και 
προσωρινή έδρα αυτού το Καματερό. Η διοίκησή του 
στεγάζεται σε χώρο που διαθέτει ή εκμισθώνει για τον 
σκοπό αυτό η I. Μητρόπολη. 

3. Το Κ.Ν. φέρει δική του σφραγίδα, στρογγύλη, στην 
περιφέρεια της οποίας αναγράφεται «ΚΕΝΤΡΟ ΝΕΟΤΗ¬ 
ΤΟΣ Ι.Μ. ΙΛΙΟΥ, ΑΧΑΡΝΩΝ ΚΑΙ ΠΕΤΡΟΥΠΟΛΕΩΣ», στο 
κέντρο δε αυτής περιλαμβάνει το λογότυπο της Ιερός 
Μητροπόλεως με τα γράμματα «I. Μ. I.». 

Αρθρο 2 

Σκοποί 

Σκοπός του Κ.Ν. είναι η εκκλησιαστική αγωγή, η καλλι¬ 
έργεια του Ελληνορθόδοξου φρονήματος και η εν γένει 
πνευματική οικοδομή των παιδιών και των νέων της 
I. Μ. Ιλίου, Αχαρνών και Πετρουπόλεως και ειδικότερα: 


α. η συστηματική και μεθοδική διεξαγωγή του νεανικού 
έργου της I. Μητροπόλεως 
β. ο συντονισμός του νεανικού έργου των ενοριών 
και η υποστήριξη κάθε ενοριακής προσπάθειας, με πε¬ 
ραιτέρω σκοπό την αναγέννηση της εκκλησιαστικής 
ζωής των ενοριών (ευαγγελισμός του λόγου του Θεού, 
λειτουργική και μυστηριακή ζωή, ενοριακός κοινοτικός 
βίος) και την ενεργό συμμετοχή εις αυτήν των νέων και 
των οικογενειών τους 

γ. η παροχή οργανωμένων ευκαιριών ψυχαγωγίας, 
πνευματικής καλλιέργειας και πολιτισμικής δημιουργίας 
μέσα από ποικίλες εκδηλώσεις (θρησκευτικές, κοινωνι¬ 
κές, πολιτιστικές, αθλητικές κ.ά.), σύμφωνες με το Ορ¬ 
θόδοξο ήθος 

δ. η συμβολή σε αντίστοιχες κοινές προσπάθειες άλ¬ 
λων Ιερών Μητροπόλεων και διορθοδόξων νεανικών 
κινήσεων. 

Αρθρο 3 

Μέσα για την επίτευξη των σκοπών 

Οι ανωτέρω σκοποί του Κ.Ν. επιτυγχάνονται ως εξής: 
α. Με τη λειτουργία παιδικών και νεανικών συντροφιών 
(«Κατηχητικά Σχολεία»), σε κάθε Ενορία για όλες τις 
ηλικίες (προσχολική, Δημοτικού, Γυμνασίου, Λυκείου, 
Μεταλυκειακή - φοιτητική), 
β. Με την λειτουργία Ενοριακών Πνευματικών Κέντρων, 
γ. Με την οργάνωση και λειτουργία κατασκηνώσεων 
για παιδιά και για νέους, όπως προβλέπει ειδικός Κα¬ 
νονισμός λειτουργίας. 

δ. Με τη διοργάνωση συνεδρίων και σεμιναρίων για 
την επιμόρφωση των στελεχών του νεανικού έργου, 
κληρικών και λαϊκών. 

ε. Με την οργάνωση και λειτουργία σχολών και ερ¬ 
γαστηρίων για την εκμάθηση μουσικής, αγιογραφίας 
και λαϊκής τέχνης, της γλώσσας και άλλων πτυχών της 
εκκλησιαστικής μας παράδοσης. 

στ. Με την οργάνωση φιλανθρωπικών και ψυχαγω¬ 
γικών εκδηλώσεων και ενημερωτικών εκθέσεων για 
επίκαιρα θέματα. 

ζ. Με τη διοργάνωση διενοριακών και ανοιχτών αθλη¬ 
τικών και πολιτιστικών εκδηλώσεων, 
η. Με τη λειτουργία δανειστικής βιβλιοθήκης, 
θ. Με τη διανομή βιβλίων και εντύπων, κατάλληλων 
για την ψυχαγωγία και την υγιή πνευματική ανάπτυξη 
των νέων, καθώς και την επιμόρφωση των στελεχών. 

ι. Με την συμμετοχή σε διορθόδοξες νεανικές κινήσεις 
και ομοσπονδίες. 

ια. Με την συνεργασία με κρατικούς και κοινωνικούς 
φορείς πρόληψης των εξαρτήσεων και άλλων φαινομέ¬ 
νων κοινωνικής παθογένειας. 

ιβ. Με την ίδρυση, οργάνωση και λειτουργία βιβλι¬ 
οπωλείου και την μέσψ αυτού έκδοση και διακίνηση 
βιβλίων και εντύπων ικανών να συμβάλλουν στην 
άνοδο του πνευματικού και πολιτιστικού επιπέδου 
των νέων. 

ιγ. Με κάθε άλλο μέσο, που θα αποφασίζει κάθε φορά 
το Διοικητικό Συμβούλιο του Ιδρύματος. 

Αρθρο 4 

Πόροι και διάθεση αυτών 

1. Πόροι του Κέντρου Νεότητος είναι: 

α. Τα σχετικά κονδύλια από τους ετησίους Προϋπο- 

λογισμούς των ενοριακών I. Ναών και των Ιερών Μονών 
της I. Μητροπόλεως. 

β. Επιχορηγήσεις από την I. Μητρόπολη Ιλίου, Αχαρνών 
και Πετρουπόλεως και τις Ιερές Μονές αυτής. 

γ. Κάθε παροχή από φορείς του ελληνικού Δημοσίου, 
των Οργανισμών Τοπικής Αυτοδιοίκησης κ.λπ. 

δ. Χρηματοδότηση από την συμμετοχή σε ευρωπαϊκά 
προγράμματα. 

ε. Το προϊόν δισκοφοριών ανά τους I. Ναούς της I. Μη¬ 
τροπόλεως, όπως καθορίζονται κάθε φορά με απόφαση 
του Σεβασμιωτάτου Μητροπολίτου. 

στ. Προαιρετικές εισφορές και δωρεές φυσικών και 
νομικών προσώπων, κληρονομιές, κληροδοτήματα και 
κάθε άλλο νόμιμο έσοδο, εφ’ όσον δεν αντιτίθεται στον 
σκοπό και τον χαρακτήρα του Κ.Ν. 

2. Οι πόροι του Κ.Ν. διατίθενται για την ευόδωση των 
σκοπών του και για τη διασφάλιση της εύρυθμης λει¬ 
τουργίας του, όπως: 

α. Οικονομική ενίσχυση προς τα Ενοριακά Πνευματικά 
Κέντρα για συγκεκριμένες δράσεις τους 
β. Διοργάνωση εκδηλώσεων και λειτουργία σχολών 
και εργαστηρίων 

γ. Παροχή έντυπου και εποπτικού υλικού προς τα στε¬ 
λέχη του νεανικού έργου της I. Μητροπόλεως 
δ. Δαπάνες οργανώσεως των υπηρεσιών του Κ.Ν., αγο¬ 
ρά αναλωσίμων, έξοδα εκτυπώσεων των απαραίτητων 
για τη λειτουργία του Κ.Ν. εντύπων 
ε. Μισθοδοσία προσωπικού 

στ. Οικονομικά βοηθήματα προς τους εθελοντές 
συνεργάτες του Κ.Ν. για τα οδοιπορικά κλπ. έξοδά 
τους 

ζ. Οικονομική βοήθεια σε απόρους μαθητές, ιεροσπου¬ 
δαστές και λοιπούς φοιτητές. 

3. Για το συγκεκριμένο σκοπό το Κ.Ν. συνεργάζεται με 
τους λοιπούς φορείς, που λειτουργούν υπό την αιγίδα 
και εποπτεία της I. Μητροπόλεως. 

4. Η χρηματική περιουσία του Κ.Ν. κατατίθεται σε 
μία από τις τράπεζες που λειτουργούν στην πόλη του 
Ιλίου, επ’ ονόματι της Ιεράς Μητροπόλεως Ιλίου, Αχαρ¬ 
νών και Πετρουπόλεως και με την ένδειξιν «ΚΕΝΤΡΟ 
ΝΕΟΤΗΤΟΣ». Τις αναλήψεις διενεργεί ο Ταμίας του 
Κ.Ν., κατόπιν Αποφάσεως του Δ.Σ. και ειδικής έγγραφης 
εξουσιοδότησης από τον Σεβασμιώτατο Μητροπολίτη 
ως Πρόεδρο του Κ.Ν. 

Αρθρο 5 

Διοικητικό Συμβούλιο 

1. Το Κ.Ν. διοικείται από πενταμελές Διοικητικό Συμ¬ 
βούλιο, το οποίο απαρτίζεται: 

α. από τον Σεβασμιώτατο Μητροπολίτη Ιλίου, Αχαρνών 
και Πετρουπόλεως ως Πρόεδρο, με αναπληρωτή του 
τον Πρωτοσύγκελλο ή τον Γ ενικό Αρχιερατικό Επίτροπο 
της I. Μητροπόλεως ή όποιον ορίσει ο Σεβασμιώτατος 
Μητροπολίτης 

β. από δύο κληρικούς, με τους αναπληρωτές τους 
γ. από έναν γονέα, άνδρα ή γυναίκα, με τον αναπλη¬ 
ρωτή του 

δ. από έναν λαϊκό συνεργάτη του νεανικού έργου, 
άνδρα ή γυναίκα, με τον αναπληρωτή του. 

2. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν. Το αξίωμα του μέλους του Δ.Σ. 
είναι άμισθο και τιμητικό. 


3. Κάθε μέλος, το οποίο αποχωρεί για οποιαδήποτε 
αιτία, αντικαθίσταται από άλλο μέλος με απόφαση του 
Μητροπολίτου και για το χρονικό διάστημα μέχρι τη 
λήξη της θητείας των υπολοίπων μελών του Δ.Σ. 

4. Το Δ.Σ. συνέρχεται τακτικά κάθε εξάμηνο μετά από 
πρόσκληση του Σεβασμιωτάτου Προέδρου ή αίτηση 
τριών τουλάχιστον μελών του. 

5. Γ ια την ύπαρξη απαρτίας πρέπει να παρευρίσκεται 
ο Πρόεδρος ή ο αναπληρωτής του και δύο τουλάχιστον 
μέλη του Δ.Σ. Εάν κάποιο μέλος του Δ.Σ. δηλώσει κώ¬ 
λυμα συμμετοχής σε συνεδρίαση του Δ.Σ., καλείται αντ’ 
αυτού ο αναπληρωτής του. 

6. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

7. Στις συνεδριάσεις του Δ.Σ. συμμετέχει αυτοδικαί¬ 
ως ως εισηγητής ο Διευθυντής του Κ.Ν., χωρίς όμως 
δικαίωμα ψήφου, εκτός εάν έχει ορισθεί ως τακτικό 
μέλος του Δ.Σ. 

Αρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει για κάθε υπό¬ 
θεση που αφορά τη συγκρότηση και λειτουργία του 
Κ.Ν. Ειδικότερα: 

α. Μελετά και αποφασίζει διάφορα μέτρα για την ενί¬ 
σχυση και ευόδωση των σκοπών του Κ.Ν. 

β. Εγκρίνει τον ετήσιο προγραμματισμό των δράσεων 
του Κ.Ν. 

γ. Καταρτίζει τον ετήσιο Προϋπολογισμό εσόδων και 
εξόδων του Κ.Ν. και τον ετήσιο Απολογισμό του Ιδρύ¬ 
ματος, και υποβάλλει αυτούς για έγκριση στο Μητρο- 
πολιτικό Συμβούλιο. 

δ. Ασκεί διά του Προέδρου του ή δί οποιουδήπο- 
τε άλλου μέλους του το οποίο ορίζεται γί αυτό την 
εποπτεία στα Ενοριακά Πνευματικά Κέντρα, τα οποία 
λειτουργούν ήδη με ιδία νομική προσωπικότητα και όσα 
πρόκειται να ιδρυθούν στο μέλλον με τήρηση της νό¬ 
μιμης διαδικασίας. 

ε. Αποφασίζει για οποιαδήποτε πρόσληψη προσωπικού 
από το Κ.Ν. 

στ. Αποφασίζει για κάθε άλλο θέμα για το οποίο δεν 
γίνεται λόγος στον παρόντα Κανονισμό. 

2. Το Κ.Ν. εκπροσωπείται δικαστικά και εξωδικαστικά, 
σε όλες τις έννομες σχέσεις του, από τον Πρόεδρο 
του Δ.Σ. ή από μέλος αυτού, ειδικά εξουσιοδοτημένο 
γι’ αυτόν τον σκοπό. 

3. Ο Πρόεδρος ή σε περίπτωση απουσίας αυτού ο 
νόμιμος αναπληρωτής του καθορίζει τις εργασίες του 
Δ.Σ. και υπογράφει τη σχετική αλληλογραφία, ασκεί 
εποπτεία στα Ενοριακά Πνευματικά Κέντρα και επιλύει 
διαιτητικά τις αναφυόμενες διαφορές των μελών τους, 
όπου υπάρχει ανάγκη. 

Άρθρο 7 
Προσωπικό 

1. Με απόφαση του Διοικητικού Συμβουλίου, κατόπιν 
προτάσεως του Σεβασμιωτάτου Μητροπολίτου, διορί¬ 
ζεται Διευθυντής του Κ.Ν. κληρικός ή λαϊκός, άνω των 
25 ετών, πτυχιούχος ανωτέρας ή ανωτάτης σχολής, με 
οργανωτικές ικανότητες και εμπειρία ως κατηχητής ή 
γενικά στέλεχος του εκκλησιαστικού νεανικού έργου. Ο 
Διευθυντής είναι αρμόδιος για την εκτέλεση των απο- 

φάσεων του Δ.Σ. και συντονίζει την ομαλή λειτουργία 
των υπηρεσιών και τις δραστηριότητες του Κ.Ν. Το ύψος 
του επιδόματος ή του μισθού του καθορίζεται κατόπιν 
αποφάσεως του Δ.Σ. 

2. Με απόφαση του Διοικητικού Συμβουλίου του Κ.Ν. 
προσλαμβάνεται το απαιτούμενο προσωπικό για την 
άρτια οργάνωση και την ομαλή λειτουργία του Κ.Ν., 
το οποίο διεκπεραιώνει την τρέχουσα γραμματειακή 
και ταμειακή εργασία του Κέντρου. Το προσωπικό του 
Κ. Ν. διακρίνεται σε έμμισθο και εθελοντικό (μερικής ή 
πλήρους απασχολήσεως). Τ ο έμμισθο προσωπικό προ¬ 
σλαμβάνεται, απασχολείται, αμείβεται και παύεται από 
το Δ.Σ., κατόπιν αιτιολογημένης αποφάσεως και σύμ¬ 
φωνα με τις διατάξεις της κείμενης νομοθεσίας. Στο 
εθελοντικό προσωπικό συγκαταλέγονται όσοι με τη 
θέλησή τους και άνευ αμοιβής παρέχουν τις υπηρεσίες 
τους στο Κ. Ν. Το ύψος της μισθοδοσίας του έμμισθου 
προσωπικού καθορίζεται κατόπιν αποφάσεως του Δ.Σ. 
σύμφωνα με την ισχύουσα νομοθεσία. 

3. Ομοίως, με απόφαση του Δ.Σ., είναι δυνατή η σύνα¬ 
ψη συμβάσεων έργου με ανεξάρτητους επαγγελματίες 
(λογιστές, γραφίστες, χοροδιδασκάλους κ.ά.), για την 
παροχή εξειδικευμένων υπηρεσιών προς το Κ.Ν. 

Άρθρο 8 
Βιβλία 

1. Στο Εκκλησιαστικό Κέντρο Νεότητος τηρείται αρ¬ 
χείο και τα εξής βιβλία: 

α. Βιβλίο Πρακτικών 
β. Πρωτόκολλο Αλληλογραφίας 
γ. Τα προβλεπόμενα από τη νομοθεσία λογιστικά βι¬ 
βλία (π.χ. Βιβλίο Ταμείου και αριθμημένα κατ’ αύξοντα 
αριθμό διπλότυπα γραμμάτια εισπράξεως και εντάλ¬ 
ματα πληρωμής, τα οποία είναι εκτελεστέα εφ’ όσον 
φέρουν την υπογραφή του Προέδρου και του Ταμία 
του Ιδρύματος), 
δ. Βιβλίο Κτηματολογίου 

2. Όλα τα βιβλία του Κ.Ν. θεωρούνται από την Ιερά 
Μητρόπολη. 

Άρθρο 9 

Ενοριακά Πνευματικά Κέντρα 

1. Με τη νόμιμη διαδικασία περί συστάσεως εκκλη¬ 
σιαστικών ιδρυμάτων είναι δυνατή η σύσταση νέων 
Ενοριακών Πνευματικών Κέντρων, πέραν των ήδη λει- 
τουργούντων, σε ενορίες, οι οποίες: 

α. διαθέτουν ιδιόκτητο ή εκμισθωμένο χώρο, προο¬ 
ρισμένο κατά κύρια χρήση για την εξυπηρέτηση του 
ενοριακού νεανικού έργου, και 
β. οργανώνουν κατηχητικές συνάξεις τουλάχιστον για 
παιδιά Δημοτικού και Γυμνασίου, καθώς και άλλες δρα¬ 
στηριότητες, παράλληλες με την κατήχηση. 

2. Τα Ενοριακά Πνευματικά Κέντρα διοικούνται σύμφω¬ 
να με τον Κανονισμό τους από Διοικητικό Συμβούλιο, με 


πρόεδρο τον εφημέριο και μέλη επιτρόπους, γονείς και 
νέους, που διορίζονται με απόφαση του Σεβασμιωτάτου 
Μητροπολίτου, έπειτα από πρόταση του εφημερίου. 

3. Η λειτουργία των Ενοριακών Πνευματικών Κέντρων 
εποπτεύεται από το Δ.Σ. του Κ.Ν. 

4. Οι ενορίες που διαθέτουν Ενοριακά Πνευματικό Κέ¬ 
ντρο νομίμως συνεστημένο αποδίδουν στο Κ.Ν. το 80% 
από το προϊόν των δίσκων που περιφέρονται για την 
ενίσχυση του νεανικού έργου. Το υπόλοιπο 20% απο¬ 
δίδεται επί αποδείξει στο Ενοριακά Πνευματικό Κέντρο 
για την εύρυθμη λειτουργία του. Επίσης κάθε ενοριακός 
I. Ναός εγγράφει στον ετήσιο Προϋπολογισμό του και 
κονδύλιο υπέρ του Ενοριακού Πνευματικού Κέντρου, 
το οποίο αποδίδεται κάθε Σεπτέμβριο επί αποδείξει. 

Άρθρο 10 

Διάλυση - Τροποποίηση Κανονισμού 

1. Το Κέντρο Νεότητος καταργείται, όταν καθίσταται 
αδύνατη η λειτουργία του ή δεν εκπληρώνει τις εκκλησι- 
ολογικές προϋποθέσεις και την αποστολή του ή παρεκ¬ 
κλίνει των σκοπών του. Η απόφαση καταργήσεώς του 
λαμβάνεται από την Ιερά Σύνοδο, ύστερα από πρόταση 
του Μητροπολίτου, κατόπιν αποφάσεως - αιτήσεως του 
Δ.Σ. του Κ.Ν. Το Κ.Ν. καταργείται από της δημοσιεύσεως 
της αποφάσεως της Δ.Ι.Σ. στην Εφημερίδα της Κυβερ- 
νήσεως και στο περιοδικό «Εκκλησία», η δε περιουσία 
του ανήκει αυτοδικαίως στο νομικό πρόσωπο της Ιερός 
Μητροπόλεως Ιλίου, Αχαρνών και Πετρουπόλεως. 

2. Ο παρών Κανονισμός τροποποιείται με απόφαση 
της Ιερός Συνόδου, ύστερα από πρόταση του Μητροπο¬ 
λίτου, κατόπιν αποφάσεως - αιτήσεως του Διοικητικού 
Συμβουλίου του Κ.Ν. Η τροποποίηση ισχύει από της 
δημοσιεύσεως της αποφάσεως της Δ.Ι.Σ. στην Εφημε¬ 
ρίδα της Κυβερνήσεως και στο περιοδικό «Εκκλησία». 

Άρθρο 11 

Μεταβατικές διατάξεις 

1. Διά του παρόντος καταργείται το Γ ραφείο Νεότη¬ 
τος που λειτουργούσε μέχρι σήμερα στην I. Μητρόπολη 
Ιλίου, Αχαρνών και Πετρουπόλεως. Τις αρμοδιότητες του 
εν λόγω Γ ραφείου αναλαμβάνει εφεξής το Κ.Ν. διά των 
διοικητικών οργάνων και του προσωπικού του. 

2. Από τις διατάξεις του Κανονισμού δεν προκαλείται 
πρόσθετη δαπάνη εις βάρος του νομικού προσώπου της 
Ιερός Μητροπόλεως Ιλίου, Αχαρνών και Πετρουπόλεως. 

3. Ο παρών Κανονισμός ισχύει από την δημοσίευσή 
του στην Εφημερίδα της Κυβερνήσεως και στο επίσημο 
δελτίο «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2012 
Ο Πρόεδρος 

| Ο Αθηνών ΙΕΡΩΝΥΜΟΣ 

